title: Zadeva C-324/17: Sodba Sodišča (prvi senat) z dne 24. oktobra 2019 (predlog za sprejetje predhodne odločbe Spetsializiran nakazatelen sad – Bolgarija) – kazenski postopek zoper Ivana Gavanozova (Predhodno odločanje – Pravosodno sodelovanje v kazenskih zadevah – Direktiva 2014/41/EU – Evropski preiskovalni nalog v kazenskih zadevah – Člen 5(1) – Obrazec iz Priloge A – Rubrika J – Neobstoj pravnih sredstev v državi članici izdajateljici)

text:
               23.12.2019

               SL

               Uradni list Evropske unije

               C 432/2

      Sodba Sodišča (prvi senat) z dne 24. oktobra 2019 (predlog za sprejetje predhodne odločbe Spetsializiran nakazatelen sad – Bolgarija) – kazenski postopek zoper Ivana Gavanozova
      (Zadeva C-324/17) (1)

      (Predhodno odločanje - Pravosodno sodelovanje v kazenskih zadevah - Direktiva 2014/41/EU - Evropski preiskovalni nalog v kazenskih zadevah - Člen 5(1) - Obrazec iz Priloge A - Rubrika J - Neobstoj pravnih sredstev v državi članici izdajateljici)
      (2019/C 432/02)
      Jezik postopka: bolgarščina

         Predložitveno sodišče

      Spetsializiran nakazatelen sad

         Stranka v postopku v glavni stvari

      Ivan Gavanozov

         Izrek

      Člen 5(1) Direktive 2014/41/EU Evropskega parlamenta in Sveta z dne 3. aprila 2014 o evropskem preiskovalnem nalogu v kazenskih zadevah v povezavi z rubriko J obrazca iz Priloge A k tej direktivi je treba razlagati tako, da pravosodni organ države članice ob izdaji evropskega preiskovalnega naloga v tej rubriki ne sme navesti opisa pravnih sredstev, ki so v njegovi državi članici morebiti predvidena zoper izdajo takega naloga.

         (1)  UL C 256, 7.8.2017.


title: Zadeva C-731/19: Predlog za sprejetje predhodne odločbe, ki ga je vložilo Tribunal Superior de Justicia de Castilla-La Mancha (Španija) 4. oktobra 2019 – KM/Subdelegación de Gobierno de Albacete

text:
               23.12.2019

               SL

               Uradni list Evropske unije

               C 432/30

      Predlog za sprejetje predhodne odločbe, ki ga je vložilo Tribunal Superior de Justicia de Castilla-La Mancha (Španija) 4. oktobra 2019 – KM/Subdelegación de Gobierno de Albacete
      (Zadeva C-731/19)
      (2019/C 432/34)
      Jezik postopka: španščina

         Predložitveno sodišče

      Tribunal Superior de Justicia de Castilla-La Mancha

         Stranki v postopku v glavni stvari

         Tožeča stranka: KM

         Tožena stranka: Subdelegación de Gobierno de Albacete

         Vprašanje za predhodno odločanje

      Ali je razlaga sodbe Sodišča EU z dne 23. aprila 2015 (zadeva C-38/14, Zaizoune (1)) na način, da lahko španski upravni organi in sodišča v škodo državljana tretje države neposredno uporabijo Direktivo 2008/115/ES (2), pri čemer opustijo in ne uporabijo ugodnejših nacionalnih kaznovalnih določb, povečajo kaznovalno odgovornost in morebiti opustijo načelo zakonitosti v kazenskem pravu, združljiva s sodno prakso Sodišča EU glede omejitev neposrednega učinka direktiv; in ali je treba neusklajenost španske zakonodaje z Direktivo odpraviti s pomočjo spremembe zakonodaje ali možnosti, določenih v pravu Unije, s katerimi se državi naloži obvezen prenos direktiv, in ne na ta način?

         (1)  EU:C:2015:260.

         (2)  Direktiva 2008/115/ES Evropskega parlamenta in Sveta z dne 16. decembra 2008 o skupnih standardih in postopkih v državah članicah za vračanje nezakonito prebivajočih državljanov tretjih držav (UL L 348, 2008, str. 98).


title: Zadeva C-332/19 P: Pritožba, ki jo je Hércules Club de Fútbol, S.A.D.vložil 23. aprila 2019 zoper sodbo Splošnega sodišča (četrti senat) z dne 12. februarja 2019 v zadevi T-134/17, Hércules Club de Fútbol/Komisija

text:
               23.12.2019

               SL

               Uradni list Evropske unije

               C 432/14

      Pritožba, ki jo je Hércules Club de Fútbol, S.A.D.vložil 23. aprila 2019 zoper sodbo Splošnega sodišča (četrti senat) z dne 12. februarja 2019 v zadevi T-134/17, Hércules Club de Fútbol/Komisija
      (Zadeva C-332/19 P)
      (2019/C 432/17)
      Jezik postopka: španščina

         Stranki

         Pritožnik: Hércules Club de Fútbol, S.A.D. (zastopnika: Y. Martínez Mata in S. Rating, abogados)

         Druga stranka v postopku: Evropska komisija
      Sodišče (deseti senat) je s sklepom z dne 6. novembra 2019 pritožbo zavrnilo in odločilo, da Hércules Club de Fútbol, S.A.D. nosi svoje stroške.


title: Zadeva T-417/18: Sodba Splošnega sodišča z dne 24. oktobra 2019 – CdT/EUIPO (Ničnostna tožba – Pravo institucij – Obveznost poveritve CdT prevajalskih storitev, potrebnih za delovanje EUIPO – Razdrtje sporazuma med CdT in EUIPO – Objava javnega razpisa za prevajalske storitve – Ugovor nedopustnosti – Neobstoj pravnega interesa – Delna ustavitev postopka – Delna nedopustnost)

text:
               23.12.2019

               SL

               Uradni list Evropske unije

               C 432/43

      Sodba Splošnega sodišča z dne 24. oktobra 2019 – CdT/EUIPO
      (Zadeva T-417/18) (1)

      (Ničnostna tožba - Pravo institucij - Obveznost poveritve CdT prevajalskih storitev, potrebnih za delovanje EUIPO - Razdrtje sporazuma med CdT in EUIPO - Objava javnega razpisa za prevajalske storitve - Ugovor nedopustnosti - Neobstoj pravnega interesa - Delna ustavitev postopka - Delna nedopustnost)
      (2019/C 432/49)
      Jezik postopka: francoščina

         Stranki

         Tožeča stranka: Prevajalski center za organe Evropske unije (zastopnika: J. Rikkert in M. Garnier, agenta)

         Tožena stranka: Urad Evropske unije za intelektualno lastnino (zastopnika: N. Bambara in D. Hanf, agenta)

         Predmet

      Na prvem mestu, predlog na podlagi člena 263 PDEU za razglasitev ničnosti, prvič, dopisa EUIPO z dne 26. aprila 2018 v delu, v katerem je z njim sporočena namera EUIPO, da sporazum, sklenjen leta 2016 s CdT, o prevajalskih storitvah, potrebnih za delovanje EUIPO, ne bo podaljšan po 31. decembru 2018, drugič, dopisa EUIPO z dne 26. aprila 2018 v delu, v katerem je bil CdT z njim obveščen o nameri EUIPO, da bo iz previdnosti sprejel ukrepe, potrebne za zagotovitev neprekinjenosti prevajalskih storitev po 31. decembru 2018, predvsem z objavo javnih razpisov, in tretjič, odločbe EUIPO, da v Uradnem listu Evropske unije objavi javni razpis za prevajalske storitve, referenčna številka 2018/S 114 – 258472; na drugem mestu, predlog, da se EUIPO prepove podpis pogodb na podlagi tega javnega razpisa, in na tretjem mestu, predlog za razglasitev nezakonitosti objave javnega razpisa za prevajalske storitve s strani agencije ali drugega organa ali urada Evropske unije, v zvezi s katerim je v uredbi o ustanovitvi določeno, da prevajalske storitve zagotavlja CdT.

         Izrek

                  1.

                  Postopek se ustavi glede tožbenega predloga za razglasitev ničnosti razdrtja sporazuma, ki sta ga 13. decembra 2016 Prevajalski center za organe Evropske unije (CdT) in Urad Evropske unije za intelektualno lastnino (EUIPO).

                  2.

                  Tožba se v preostalem zavrne.

                  3.

                  EUIPO nosi svoje stroške in naloži se mu plačilo polovice stroškov CdT, vključno s stroški postopka za izdajo začasne odredbe v zadevi T-417/18 R.

         (1)  UL C 341, 24.9.2018.


title: Zadeva C-391/17: Sodba Sodišča (veliki senat) z dne 31. oktobra 2019 – Evropska komisija/Združeno kraljestvo Velika Britanija in Severna Irska (Neizpolnitev obveznosti države – Lastna sredstva – Pridruževanje čezmorskih držav in ozemelj (ČDO) k Evropski uniji – Sklep 91/482/EGS – Člen 101(2) – Dovolitev uvoza v Unijo z oprostitvijo carin za proizvode, ki po poreklu niso iz ČDO, so pa v prostem prometu v posamezni ČDO in se v enakem stanju ponovno izvažajo v Unijo – Izvozna potrdila EXP – Nezakonito izdajanje potrdil s strani organov posamezne ČDO – Člen 4(3) PEU – Načelo lojalnega sodelovanja – Odgovornost države članice, ki ima posebne odnose z zadevno ČDO – Obveznost nadomestitve izgube lastnih sredstev Unije, povzročene z nezakonitim izdajanjem izvoznih potrdil EXP – Uvoz aluminija z Angvile)

text:
               23.12.2019

               SL

               Uradni list Evropske unije

               C 432/3

      Sodba Sodišča (veliki senat) z dne 31. oktobra 2019 – Evropska komisija/Združeno kraljestvo Velika Britanija in Severna Irska
      (Zadeva C-391/17) (1)

      (Neizpolnitev obveznosti države - Lastna sredstva - Pridruževanje čezmorskih držav in ozemelj (ČDO) k Evropski uniji - Sklep 91/482/EGS - Člen 101(2) - Dovolitev uvoza v Unijo z oprostitvijo carin za proizvode, ki po poreklu niso iz ČDO, so pa v prostem prometu v posamezni ČDO in se v enakem stanju ponovno izvažajo v Unijo - Izvozna potrdila EXP - Nezakonito izdajanje potrdil s strani organov posamezne ČDO - Člen 4(3) PEU - Načelo lojalnega sodelovanja - Odgovornost države članice, ki ima posebne odnose z zadevno ČDO - Obveznost nadomestitve izgube lastnih sredstev Unije, povzročene z nezakonitim izdajanjem izvoznih potrdil EXP - Uvoz aluminija z Angvile)
      (2019/C 432/03)
      Jezik postopka: angleščina

         Stranke

         Tožeča stranka: Evropska komisija (zastopniki: A. Caeiros, J.-F. Brakeland, L. Flynn in S. Noë, agenti)

         Tožena stranka: Združeno kraljestvo Velika Britanija in Severna Irska (zastopniki: sprva J. Kraehling, G. Brown, R. Fadoju in S. Brandon, agenti, skupaj s K. Bealom, QC, in P. Luckhurstom, barristers, nato S. Brandon in F. Shibli, agenta, skupaj s K. Bealom, QC, in P. Luckhurstom, barristers)

         Intervenientka v podporo tožene stranke: Kraljevina Nizozemska (zastopniki: M. Bulterman, P Huurnink in J. Langer agenti)

         Izrek

                  1.

                  Združeno kraljestvo Velika Britanija in Severna Irska s tem, da ni nadomestilo izgube lastnih sredstev, ki je posledica tega, da so angvilski organi v obdobju 1999/2000 izdajali izvozna potrdila EXP za uvoz aluminija z Angvile v nasprotju s Sklepom Sveta 91/482/EGS z dne 25. julija 1991 o pridružitvi čezmorskih držav in ozemelj k Evropski gospodarski skupnosti, ni izpolnilo obveznosti iz člena 4(3) PEU.

                  2.

                  Združeno kraljestvo Velika Britanija in Severna Irska nosi svoje stroške.

                  3.

                  Kraljevina Nizozemska nosi svoje stroške.

         (1)  UL C 318, 25.9.2017.


title: Zadeva C-451/19: Predlog za sprejetje predhodne odločbe, ki ga je vložilo Tribunal Superior de Justicia de Castilla-La Mancha (Španija) 12. junija 2019 – Subdelegación del Gobierno en Toledo/XU

text:
               23.12.2019

               SL

               Uradni list Evropske unije

               C 432/15

      Predlog za sprejetje predhodne odločbe, ki ga je vložilo Tribunal Superior de Justicia de Castilla-La Mancha (Španija) 12. junija 2019 – Subdelegación del Gobierno en Toledo/XU
      (Zadeva C-451/19)
      (2019/C 432/18)
      Jezik postopka: španščina

         Predložitveno sodišče

      Tribunal Superior de Justicia de Castilla-La Mancha

         Stranki v postopku v glavni stvari

         Pritožnica: Subdelegación del Gobierno en Toledo

         Nasprotna stranka v pritožbenem postopku: XU

         Vprašanji za predhodno odločanje

                  1.

                  Ali lahko zahteva, da mora španski državljan, ki ni uresničeval svoje pravice do prostega gibanja, izpolnjevati zahteve iz člena 7.1 RD 240/2007, kot nujni pogoj, da se mladoletnemu otroku, ki ni državljan Unije, zakonca, ki ni državljan Unije, prizna pravica do prebivanja v skladu s členom 7.2 tega Real Decreto, v primeru, da ti pogoji niso izpolnjeni, pomeni kršitev člena 20 Pogodbe o delovanju Evropske unije (1), če mora španski državljan zaradi zavrnitve te pravice zapustiti ozemlje Unije v celoti?
                  Pri tem je treba upoštevati, da člen 68 španskega Código Civil (civilni zakonik) določa obveznost, da zakonci živijo skupaj.

                  2.

                  Ali poleg zgoraj navedenega oziroma ne glede na zgoraj navedeno krši člen 20 PDEU v zgoraj navedenem smislu praksa španske države, v skladu s katero se samodejno uporabi ureditev iz člena 7 Real Decreto 240/2007, in sicer da se zavrne dovoljenje za prebivanje državljanu tretje države, ki je mladoletni otrok zakonca, ki je državljan tretje države, od državljana Unije, ki nikoli ni uresničeval pravice do prostega gibanja (pri čemer imata slednja mladoletnega otroka, španskega državljana, ki tudi nikoli ni uresničeval pravice do prostega gibanja), samo in izključno iz razloga, da prvonavedeni državljan Unije ne izpolnjuje pogojev, določenih v tej določbi, ne da bi se konkretno in posamično preučilo, ali med tem državljanom Unije in državljanom tretje države obstaja razmerje odvisnosti, ki je tako, da se iz katerega koli razloga in glede na obstoječe okoliščine državljan Unije, če se državljanu tretje države zavrne pravica do prebivanja, ne more ločiti od družinskega člana, ki je od njega odvisen, in mora zapustiti ozemlje Unije? Ali to velja še toliko bolj v primeru, ko sta španski državljan in njegov zakonec, ki ni državljan Unije, tudi starša mladoletnega otroka, španskega državljana, ki bi bil lahko prisiljen zapustiti ozemlje Španije, saj bi sledil staršem?
                  Pri tem je treba upoštevati sodno prakso Sodišča Evropske unije, med drugim, sodbo z dne 8. maja 2018, C-82/16, K.A. in drugi/Belgische Staat (2).

         (1)  UL 2012, C 326, str. 1.

         (2)  EU:C:2018:308.


title: Zadeva C-395/17: Sodba Sodišča (veliki senat) z dne 31. oktobra 2019 – Evropska komisija/Kraljevina Nizozemska (Neizpolnitev obveznosti države – Lastna sredstva – Pridruževanje čezmorskih držav in ozemelj (ČDO) k Evropski uniji – Sklep 91/482/EGS – Sklep 2001/822/ES – Dovolitev uvoza v Unijo z oprostitvijo carin za proizvode s poreklom iz ČDO – Potrdilo o prometu blaga EUR.1 – Nezakonito izdajanje potrdil s strani organov posamezne ČDO – Carine, ki jih uvozne države članice niso pobrale – Člen 4(3) PEU – Načelo lojalnega sodelovanja – Odgovornost države članice, ki ima posebne odnose z zadevno ČDO – Obveznost nadomestitve izgube lastnih sredstev Unije, povzročene z nezakonitim izdajanjem potrdil EUR.1 – Uvoz mleka v prahu in riža s Curaçaa ter drobljenca in zdroba z Arube)

text:
               23.12.2019

               SL

               Uradni list Evropske unije

               C 432/4

      Sodba Sodišča (veliki senat) z dne 31. oktobra 2019 – Evropska komisija/Kraljevina Nizozemska
      (Zadeva C-395/17) (1)

      (Neizpolnitev obveznosti države - Lastna sredstva - Pridruževanje čezmorskih držav in ozemelj (ČDO) k Evropski uniji - Sklep 91/482/EGS - Sklep 2001/822/ES - Dovolitev uvoza v Unijo z oprostitvijo carin za proizvode s poreklom iz ČDO - Potrdilo o prometu blaga EUR.1 - Nezakonito izdajanje potrdil s strani organov posamezne ČDO - Carine, ki jih uvozne države članice niso pobrale - Člen 4(3) PEU - Načelo lojalnega sodelovanja - Odgovornost države članice, ki ima posebne odnose z zadevno ČDO - Obveznost nadomestitve izgube lastnih sredstev Unije, povzročene z nezakonitim izdajanjem potrdil EUR.1 - Uvoz mleka v prahu in riža s Curaçaa ter drobljenca in zdroba z Arube)
      (2019/C 432/04)
      Jezik postopka: nizozemščina

         Stranke

         Tožeča stranka: Evropska komisija (zastopniki: J.-F. Brakeland, A. Caeiros, L. Flynn in S. Noë, agenti)

         Tožena stranka: Kraljevina Nizozemska (zastopniki: M. K. Bulterman, M.H.S. Gijzen, P Huurnink in J. Langer, agenti)

         Intervenientka v podporo tožene stranke: Združeno kraljestvo Velika Britanija in Severna Irska (zastopniki: sprva J. Kraehling, G. Brown, R. Fadoju in S. Brandon, agenti, skupaj s K. Bealom, QC, in P. Luckhurstom, barristers, nato S. Brandon in F. Shibli, agenta, skupaj s K. Bealom, QC, in P. Luckhurst, barristers)

         Izrek

                  1.

                  Kraljevina Nizozemska s tem, da ni nadomestila izgube lastnih sredstev, ki je posledica tega, da so organi Curaçaa in Arube izdajali potrdila o prometu blaga EUR.1 v nasprotju s Sklepom Sveta 91/482/EGS z dne 25. julija 1991 o pridružitvi čezmorskih držav in ozemelj k Evropski gospodarski skupnosti in nato Sklepom Sveta 2001/822/ES z dne 27. novembra 2001 o pridružitvi čezmorskih držav in ozemelj Evropski skupnosti, kar zadeva uvoz mleka v prahu in riža s Curaçaa v obdobju 1997/2000 oziroma uvoz drobljenca in zdroba z Arube v obdobju 2002/2003, ni izpolnila obveznosti iz člena 4(3) PEU.

                  2.

                  Kraljevini Nizozemski se naloži plačilo stroškov.

                  3.

                  Združeno kraljestvo Velika Britanija in Severna Irska nosi svoje stroške.

         (1)  UL C 347, 16.10.2017.


title: Zadeva T-432/18: Sodba Splošnega sodišča z dne 16. oktobra 2019 – Palo/Komisija (Javni uslužbenci – Začasni uslužbenci – Pokojnine – Podrobna pravila sistema pokojninskega zavarovanja – Odpravnina – Člen 12(2) Priloge VIII h Kadrovskim predpisom – Načeli enakega obravnavanja in prepovedi diskriminacije – Legitimno pričakovanje – Načelo dobrega upravljanja – Dolžnost skrbnega ravnanja)

text:
               23.12.2019

               SL

               Uradni list Evropske unije

               C 432/44

      Sodba Splošnega sodišča z dne 16. oktobra 2019 – Palo/Komisija
      (Zadeva T-432/18) (1)

      (Javni uslužbenci - Začasni uslužbenci - Pokojnine - Podrobna pravila sistema pokojninskega zavarovanja - Odpravnina - Člen 12(2) Priloge VIII h Kadrovskim predpisom - Načeli enakega obravnavanja in prepovedi diskriminacije - Legitimno pričakovanje - Načelo dobrega upravljanja - Dolžnost skrbnega ravnanja)
      (2019/C 432/50)
      Jezik postopka: angleščina

         Stranki

         Tožeča stranka: Peeter Palo (Talin, Estonija) (zastopnika: L. Levi in A. Blot, avocats)

         Tožena stranka: Evropska komisija (zastopnika: B. Mongin in D. Milanowska, agenta)

         Predmet

      Predlog na podlagi člena 270 PDEU za, prvič, razglasitev ničnosti odločbe Komisije z dne 5. oktobra 2017 o zavrnitvi odpravnine, ki je določena v členu 12(2) Priloge VIII h Kadrovskim predpisom za uradnike Evropske unije, v različici iz Uredbe (EU, Euratom) št. 1023/2013 Evropskega parlamenta in Sveta z dne 22. oktobra 2013 o spremembi Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije (UL 2013, L 287, str. 15), tožeči stranki, in razglasitev ničnosti odločbe Komisije z dne 10. aprila 2018 o zavrnitvi pritožbe, ki jo je vložila tožeča stranka zoper to odločbo, in drugič za povrnitev premoženjske in nepremoženjske škode, ki naj bi tožeči stranki nastala zaradi teh odločb.

         Izrek

                  1.

                  Tožba se zavrne.

                  2.

                  Peetru Palu se naloži plačilo stroškov.

         (1)  UL C 319, 10.9.2018.


title: Zadeva C-796/19: Tožba, vložena 29. oktobra 2019 – Evropska komisija/Republika Avstrija

text:
               23.12.2019

               SL

               Uradni list Evropske unije

               C 432/31

      Tožba, vložena 29. oktobra 2019 – Evropska komisija/Republika Avstrija
      (Zadeva C-796/19)
      (2019/C 432/36)
      Jezik postopka: nemščina

         Stranki

         Tožeča stranka: Evropska komisija (zastopnika: Walter Mölls in Cécile Vrignon)

         Tožena stranka: Republika Avstrija

         Predlogi tožeče stranke

      Tožeča stranka predlaga, naj

                  —

                  se ugotovi, da je Republika Avstrija kršila obveznosti, ki jih ima na podlagi člena 3(a) Direktive 2007/59/ES (1), s tem, da je kot pristojni organ za namene te direktive določila drug organ in ne varnostni organ iz člena 16 Direktive 2004/49/ES; (2)

                  —

                  Republiki Avstriji naloži plačilo stroškov postopka.

         Tožbeni razlogi in bistvene trditve

      Komisija navaja, da je v členu 3(a) Direktive 2007/59 pristojni organ za namene te direktive opredeljen kot „varnostni organ iz člena 16 Direktive 2004/49/ES“.
      Avstrijski zakonodajalec pa se je odločil, da se odstopi od te določbe.
      Namesto pristojnega organa za namene Direktive 2004/49 (Bundesminister für Verkehr, Innovation und Technologie) naj bi kot pristojnega organa za vrsto nalog, ki izhajajo iz Direktive 2007/59, določil Schieneninfrastruktur-Dienstleistungsgesellschaft mbH. To naj ne bi bilo v skladu z zadnjenavedeno direktivo.

         (1)  Direktiva 2007/59/ES Evropskega parlamenta in Sveta z dne 23. oktobra 2007 o izdaji spričeval strojevodjem, ki upravljajo lokomotive in vlake na železniškem omrežju Skupnosti (UL 2007, L 315, str. 51).

         (2)  Direktiva 2004/49/ES Evropskega parlamenta in Sveta z dne 29. aprila 2004 o varnosti na železnicah Skupnosti ter o spremembi Direktive Sveta 95/18/ES o izdaji licence prevoznikom v železniškem prometu in Direktive 2001/14/ES o dodeljevanju železniških infrastrukturnih zmogljivosti, naložitvi uporabnin za uporabo železniške infrastrukture in podeljevanju varnostnega spričevala (UL, posebna izdaja v slovenščini, poglavje 7, zvezek 8, str. 227).


title: Zadeva T-727/18 R: Sklep predsednika Splošnega sodišča z dne 20. septembra 2019 – ZW/EIB (Zzačasna odredba – Javni uslužbenci – Nedopustnost)

text:
               23.12.2019

               SL

               Uradni list Evropske unije

               C 432/55

      Sklep predsednika Splošnega sodišča z dne 20. septembra 2019 – ZW/EIB
      (Zadeva T-727/18 R)
      (Zzačasna odredba - Javni uslužbenci - Nedopustnost)
      (2019/C 432/65)
      Jezik postopka: angleščina

         Stranki

         Tožeča stranka: ZW (zastopnik: T. Petsas, avocat)

         Tožena stranka: Evropska investicijska banka

         Predmet

      Predlog, ki temelji na členih 278 in 279 PDEUE, in se nanaša na sprejetje začasnih ukrepov o preklicu ali podaljšanju nekaterih rokov in odreditvi predložitve dokumentov.

         Izrek

                  1.

                  Predlog za izdajo začasne odredbe se zavrne.

                  2.

                  Odločitev o stroških se pridrži.


title: Zadeva T-434/18: Sodba Splošnega sodišča z dne 15. oktobra 2019 – Vans/EUIPO (ULTRARANGE) (Znamka Evropske unije – Prijava besedne znamke Evropske unije ULTRARANGE – Absolutni razlog za zavrnitev – Neobstoj razlikovalnega učinka – Člen 7(1)(b) Uredbe (EU) 2017/1001)

text:
               23.12.2019

               SL

               Uradni list Evropske unije

               C 432/45

      Sodba Splošnega sodišča z dne 15. oktobra 2019 – Vans/EUIPO (ULTRARANGE)
      (Zadeva T-434/18) (1)

      (Znamka Evropske unije - Prijava besedne znamke Evropske unije ULTRARANGE - Absolutni razlog za zavrnitev - Neobstoj razlikovalnega učinka - Člen 7(1)(b) Uredbe (EU) 2017/1001)
      (2019/C 432/51)
      Jezik postopka: nemščina

         Stranki

         Tožeča stranka: Vans, Inc. (Costa Mesa, Kalifornija, Združene države) (zastopnika: M. Hirsch in M. Metzner, odvetnika)

         Tožena stranka: Urad Evropske unije za intelektualno lastnino (zastopnik: E. Markakis, agent)

         Predmet

      Tožba zoper odločbo drugega odbora za pritožbe pri EUIPO z dne 25. aprila 2018 (zadeva R 2544/2017-2) v zvezi z zahtevo za registracijo besednega znaka ULTRARANGE kot znamke Evropske unije.

         Izrek

                  1.

                  Tožba se zavrne.

                  2.

                  Družba Vans, Inc. nosi stroške postopka.

         (1)  UL C 301, 27.8.2018.


title: Zadeva C-806/19 P: Pritožba, ki jo je Evropska komisija vložila 31. oktobra 2019 zoper sodbo Splošnega sodišča (drugi razširjeni senat) z dne 24. septembra 2019 v zadevi T-105/17, HSBC Holdings plc in drugi/Komisija

text:
               23.12.2019

               SL

               Uradni list Evropske unije

               C 432/32

      Pritožba, ki jo je Evropska komisija vložila 31. oktobra 2019 zoper sodbo Splošnega sodišča (drugi razširjeni senat) z dne 24. septembra 2019 v zadevi T-105/17, HSBC Holdings plc in drugi/Komisija
      (Zadeva C-806/19 P)
      (2019/C 432/37)
      Jezik postopka: angleščina

         Stranke

         Pritožnik: Evropska komisija (zastopniki: T. Christoforou, M. Farley in F. van Schaik, agenti)

         Druge stranke v postopku: HSBC Holdings plc, HSBC Bank plc, HSBC France

         Predlogi

      Pritožnica Sodišču predlaga, naj:

                  —

                  razveljavi izpodbijano sodbo točke od 336 do 354 in izrek) v delu, v katerem so globe iz člena 2 spornega sklepa (1) odpravljene;

                  —

                  zavrne drugi, tretji in četrti del šestega razloga iz tožbe družbe HSBC pred Splošnim sodiščem, ki se nanašajo na globe, in njen podredni predlog v zvezi z izvrševanjem neomejene pristojnosti,

            ali podredno:

                  —

                  zadevo glede drugega, tretjega in četrtega dela šestega razloga iz tožbe družbe HSBC pred Splošnim sodiščem in njen podredni predlog v zvezi z izvrševanjem neomejene pristojnosti vrne Splošnemu sodišču v razsojanje in

                  —

                  družbi HSBC naloži plačilo vseh stroškov tega postopka in prilagodi sklep o stroških v izpodbijani sodbi, da bo upoštevan izid postopka s to pritožbo.

         Pritožbeni razlogi in bistvene trditve

      Splošno sodišče je s tem, da je v točkah od 345 do 353 izpodbijane sodbe ugotovilo, da Komisija ni izpolnila obveznosti obrazložitve na podlagi člena 296 PDEU, kar zadeva faktor znižanja za določitev osnovnega zneska globe, naložene družbi HSBC, in posledično na podlagi te ugotovitve razglasilo ničnost člena 2(b) spornega sklepa, napačno uporabilo pravo.
      Splošno sodišče je uporabilo napačen pravni standard za presojo ustreznosti razlogovanja v spornem sklepu, kar zadeva faktor znižanja. Komisija v odločbah o naložitvi glob podjetjem za kršitev člena 101 PDEU ni dolžna navesti številčne podatke v zvezi z metodo za izračun glob ali navesti vse podatke v zvezi z vsakim vmesnim korakom v zvezi z metodo za izračun. Če se razlogovanje v spornem sklepu oceni glede na pravilen pravni standard, izpolnjuje zahteve na podlagi člena 296 PDEU, ker je z njim Komisija predstavila sklepanje v zvezi s (i) potrebo po uporabi faktorja znižanja, (ii) določeno ravnjo faktorja znižanja, (iii) dejavniki, ki jih je upoštevala za določitev ravni faktorja znižanja, (iv) tem, zakaj je ugotovila, da je treba upoštevati vse te dejavnike, in (v) navedbo vpliva vsakega od dejavnikov na končno raven faktorja znižanja. Poleg tega je razlogovanje v spornem sklepu njegovim naslovnikom omogočalo preveritev, ali je bilo spoštovano načelo enakega obravnavanja.

         (1)  Sklep Komisije C(2016) 8530 final z dne 7. decembra 2016 v zvezi s postopkom na podlagi člena 101 [PDEU] in člena 53 Sporazuma EGP (zadeva AT.39914 – Evrski obrestni izvedeni finančni instrumenti).


title: Zadeva C-525/19: Predlog za sprejetje predhodne odločbe, ki ga je vložilo Tribunal Superior de Justicia de Castilla-La Mancha (Španija) 9. julija 2019 – GF/Subdelegación del Gobierno en Toledo

text:
               23.12.2019

               SL

               Uradni list Evropske unije

               C 432/16

      Predlog za sprejetje predhodne odločbe, ki ga je vložilo Tribunal Superior de Justicia de Castilla-La Mancha (Španija) 9. julija 2019 – GF/Subdelegación del Gobierno en Toledo
      (Zadeva C-525/19)
      (2019/C 432/19)
      Jezik postopka: španščina

         Predložitveno sodišče

      Tribunal Superior de Justicia de Castilla-La Mancha

         Stranki v postopku v glavni stvari

         Pritožnica: GF

         Nasprotna stranka v postopku s pritožbo: Subdelegación del Gobierno en Toledo

         Vprašanji za predhodno odločanje

                  1.

                  Ali lahko zahteva, da mora španski državljan, ki ni uresničeval pravice do prostega gibanja, izpolnjevati zahteve iz člena 7[(1)] RD 240/2007, kot nujni pogoj, da se njegovemu zakoncu, ki ni državljan Unije, prizna pravica do prebivanja v skladu s členom 7[(2)] te RD, v primeru, da ti pogoji niso izpolnjeni, pomeni kršitev člena 20 [PDEU], če mora španski državljan zaradi zavrnitve te pravice zapustiti ozemlje Unije v celoti? Pri tem je treba upoštevati, da člen 68 španskega Código Civil (civilni zakonik) določa obveznost, da zakonci živijo skupaj.

                  2.

                  Ali poleg zgoraj navedenega oziroma ne glede na zgoraj navedeno krši člen 20 [PDEU] v zgoraj navedenem smislu praksa španske države, v skladu s katero se avtomatično uporabi ureditev iz člena 7 RD 240/2007, in sicer da se zavrne dovoljenje za prebivanje družinskemu članu državljana Unije, ki nikoli ni uresničeval svobode gibanja, samo in izključno iz razloga, da navedeni državljan ne izpolnjuje pogojev, določenih v tej določbi, ne da bi se konkretno in posamično preučilo, ali med tem državljanom Unije in državljanom tretje države obstaja razmerje odvisnosti, ki je tako, da se iz katerega koli razloga in glede na obstoječe okoliščine državljan Unije, če se državljanu tretje države zavrne pravica do prebivanja, ne more ločiti od družinskega člana, od katerega je odvisen, in mora zapustiti ozemlje Unije? Pri tem je treba upoštevati sodno prakso Sodišča Evropske unije, med drugim, sodbo z dne 8. maja 2018, C-82/16, K.A. in drugi/Belgische Staat (1).

         (1)  Sodba z dne 8. maja 2018, K.A. in drugi (Združitev družine v Belgiji) (C-82/16, EU:C:2018:308).


title: Združene zadeve C-663/17 P, C-665/17 P in C-669/17 P: Sodba Sodišča (veliki senat) z dne 5. novembra 2019 – Evropska centralna banka (ECB)/Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA (C-663/17 P), Evropska komisija/Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA, Evropska centralna banka (ECB) (C-665/17 P), Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA/Evropska centralna banka (ECB) (C-669/17 P (Pritožba – Dopustnost – Zastopanje stranke pred Sodiščem – Pooblastilo, izdano odvetniku – Preklic pooblastila, ki ga opravi likvidacijski upravitelj tožeče družbe – Nadaljevanje postopka s tožbo s strani upravnega organa tožeče družbe – Listina Evropske unije o temeljnih pravicah – Člen 47 – Pravica do učinkovitega pravnega sredstva – Uredba (EU) št. 1024/2013 – Bonitetni nadzor kreditnih institucij – Sklep o odvzemu dovoljenja kreditne institucije – Ničnostna tožba pred Splošnim sodiščem Evropske unije – Dopustnost – Neposredno nanašanje na delničarje družbe, ki ji je bilo odvzeto dovoljenje)

text:
               23.12.2019

               SL

               Uradni list Evropske unije

               C 432/5

      Sodba Sodišča (veliki senat) z dne 5. novembra 2019 – Evropska centralna banka (ECB)/Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA (C-663/17 P), Evropska komisija/Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA, Evropska centralna banka (ECB) (C-665/17 P), Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA/Evropska centralna banka (ECB) (C-669/17 P
      (Združene zadeve C-663/17 P, C-665/17 P in C-669/17 P) (1)

      (Pritožba - Dopustnost - Zastopanje stranke pred Sodiščem - Pooblastilo, izdano odvetniku - Preklic pooblastila, ki ga opravi likvidacijski upravitelj tožeče družbe - Nadaljevanje postopka s tožbo s strani upravnega organa tožeče družbe - Listina Evropske unije o temeljnih pravicah - Člen 47 - Pravica do učinkovitega pravnega sredstva - Uredba (EU) št. 1024/2013 - Bonitetni nadzor kreditnih institucij - Sklep o odvzemu dovoljenja kreditne institucije - Ničnostna tožba pred Splošnim sodiščem Evropske unije - Dopustnost - Neposredno nanašanje na delničarje družbe, ki ji je bilo odvzeto dovoljenje)
      (2019/C 432/05)
      Jezik postopka: angleščina

         Stranke

         (Zadeva C-663/17 P

         Pritožnik: Evropska centralna banka (zastopniki: E. Koupepidou, C. Hernández Saseta, agentki, Skupaj z B. Schneiderjem, Rechtsanwalt, M. Petitom, avocat)

         Druge stranke v postopku: Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA (zastopniki: M. Kirchner, L. Feddern in O.H. Behrends, Rechtsanwälte)

         Intervenientka v podporo tožeče stranke: Evropska komisija (zastopniki: A. Steiblytė, V. Di Bucci in K.-Ph. Wojcik, agenti)

         (Zadeva C-665/17 P)

         Pritožnik: Evropska komisija (zastopniki: A. Steiblytė, V. Di Bucci in K.-Ph. Wojcik, agenti)

         Druge stranke v postopku: Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA (zastopniki: M. Kirchner, L. Feddern in O.H. Behrends, Rechtsanwälte), Evropska centralna banka (zastopniki: E. Koupepidou, C. Hernández Saseta, agentki, skupaj z B. Schneidejemr, Rechtsanwalt, M. Petitom, avocat)

         (Zadeva C-669/17 P)

         Pritožniki: Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA (zastopniki: M. Kirchner, L. Feddern in O.H. Behrends, Rechtsanwälte)

         Druga stranka v postopku: Evropska centralna banka (zastopniki: E. Koupepidou, C. Hernández Saseta, agentki, skupaj z B. Schneiderjem, Rechtsanwalt, M. Petitom, avocat)

         Intervenientka v podporo Evropske centralne banke: Evropska komisija (zastopniki: A. Steiblytė, V. Di Bucci in K.-Ph. Wojcik, agenti)

         Izrek

                  1.

                  Pritožba v zadevi C-669/17 P se zavrže kot nedopustna v delu, v katerem so jo vložili Ivan Fursin in Igors Buimisters ter družbe C & R Invest SIA, Figon Co. Ltd, GCK Holding Netherlands BV in Rikam Holding SA.

                  2.

                  Sklep Splošnega sodišča Evropske unije z dne 12. septembra 2017, Fursin in drugi/ECB (T-247/16, neobjavljen, EU:T:2017:623), se razveljavi.

                  3.

                  Ugovor nedopustnosti Evropske centralne banke se zavrne v delu, v katerem se nanaša na tožbo, ki jo je vložila družba Trasta Komercbanka AS za razglasitev ničnosti Sklepa Evropske centralne banke ECB/SSM/2016 – 529900WIP0INFDAWTJ81/1 WOANCA-2016-0005 z dne 3. marca 2016 o odvzemu dovoljenja, izdanega družbi Trasta Komercbanka.

                  4.

                  Tožba, ki so jo Ivan Fursin in Igors Buimisters ter družbe C & R Invest SIA, Figon Co. Ltd, GCK Holding Netherlands BV in Rikam Holding SA vložili za razglasitev ničnosti sklepa Evropske centralne banke z dne 3. marca 2016, se zavrže.

                  5.

                  Zadeva se vrne v razsojanje Splošnemu sodišču, da to odloči o tožbi družbe Trasta Komercbanka AS za razglasitev ničnosti sklepa Evropske centralne banke z dne 3. marca 2016.

                  6.

                  Družba Trasta Komercbanka AS, Ivan Fursin in Igors Buimisters ter družbe C & R Invest SIA, Figon Co. Ltd, GCK Holding Netherlands BV in Rikam Holding SA poleg svojih stroškov nosijo stroške Evropske centralne banke in Evropske komisije v zvezi s pritožbama v zadevah C-663/17 P in C-665/17 P.

                  7.

                  Evropska komisija nosi svoje stroške v zadevi C-663/17 P.

                  8.

                  Ivan Fursin in Igors Buimisters ter družbe C & R Invest SIA, Figon Co. Ltd, GCK Holding Netherlands BV in Rikam Holding SA poleg svojih stroškov nosijo stroške Evropske centralne banke v zvezi s postopkom na prvi stopnji glede tožbe, ki so jo vložili ti delničarji.

                  9.

                  Odločitev o stroških v zadevi C-669/17 P se pridrži.

         (1)  UL C 32, 29.1.2018.

         UL C 42, 5.2.2018.


title: Zadeva C-532/19: Predlog za sprejetje predhodne odločbe, ki ga je vložilo Tribunal Superior de Justicia de Castilla-La Mancha (Španija) 11. julija 2019 – QP/Subdelegación del Gobierno en Toledo

text:
               23.12.2019

               SL

               Uradni list Evropske unije

               C 432/16

      Predlog za sprejetje predhodne odločbe, ki ga je vložilo Tribunal Superior de Justicia de Castilla-La Mancha (Španija) 11. julija 2019 – QP/Subdelegación del Gobierno en Toledo
      (Zadeva C-532/19)
      (2019/C 432/20)
      Jezik postopka: španščina

         Predložitveno sodišče

      Tribunal Superior de Justicia de Castilla-La Mancha

         Stranki v postopku v glavni stvari

         Tožeča stranka: QP

         Tožena stranka: Subdelegación del Gobierno en Toledo

         Vprašanja za predhodno odločanje

                  1.

                  Ali lahko zahteva, da mora španski državljan, ki ni uresničeval pravice do prostega gibanja, izpolnjevati zahteve iz člena 7[(1)] RD 240/2007, kot nujni pogoj, da se njegovemu zakoncu, ki ni državljan Unije, prizna pravica do prebivanja v skladu s členom 7[(2)] te RD, v primeru, da ti pogoji niso izpolnjeni, pomeni kršitev člena 20 [PDEU], če mora španski državljan zaradi zavrnitve te pravice zapustiti ozemlje Unije v celoti?
                  Pri tem je treba upoštevati, da člen 68 španskega Código Civil (civilni zakonik) določa obveznost, da zakonci živijo skupaj.

                  2.

                  Ali poleg zgoraj navedenega oziroma ne glede na zgoraj navedeno krši člen 20 [PDEU] v zgoraj navedenem smislu praksa španske države, v skladu s katero se avtomatično uporabi ureditev iz člena 7 RD 240/2007, in sicer da se zavrne dovoljenje za prebivanje družinskemu članu državljana Unije, ki nikoli ni uresničeval svobode gibanja, samo in izključno iz razloga, da navedeni državljan ne izpolnjuje pogojev, določenih v tej določbi, ne da bi se konkretno in posamično preučilo, ali med tem državljanom Unije in državljanom tretje države obstaja razmerje odvisnosti, ki je tako, da se iz katerega koli razloga in glede na obstoječe okoliščine državljan Unije, če se državljanu tretje države zavrne pravica do prebivanja, ne more ločiti od družinskega člana, od katerega je odvisen, in mora zapustiti ozemlje Unije?
                  Pri tem je treba upoštevati sodno prakso Sodišča Evropske unije, med drugim, sodbo z dne 8. maja 2018, C-82/16, K.A. in drugi/Belgische Staat (1).

         (1)  Sodba z dne 8. maja 2018, K.A. in drugi (Združitev družine v Belgiji) (C-82/16, EU:C:2018:308).


title: Zadeva T-454/18: Sodba Splošnega sodišča z dne 10. oktobra 2019 – Biasotto/EUIPO – Oofos (OO) („Znamka Evropske unije – Postopek z ugovorom – Prijava figurativne znamke Evropske unije OO – Prejšnja figurativna znamka Evropske unije OO – Relativni razlog za zavrnitev – Verjetnost zmede – Člen 8(1)(b) Uredbe (EU) 2017/1001)

text:
               23.12.2019

               SL

               Uradni list Evropske unije

               C 432/45

      Sodba Splošnega sodišča z dne 10. oktobra 2019 – Biasotto/EUIPO – Oofos (OO)
      (Zadeva T-454/18) (1)

      („Znamka Evropske unije - Postopek z ugovorom - Prijava figurativne znamke Evropske unije OO - Prejšnja figurativna znamka Evropske unije OO - Relativni razlog za zavrnitev - Verjetnost zmede - Člen 8(1)(b) Uredbe (EU) 2017/1001)
      (2019/C 432/52)
      Jezik postopka: angleščina

         Stranke

         Tožeča stranka: Alessandro Biasotto (Treviso, Italija) (zastopniki: F. Le Divelec Lemmi, R. Castiglioni in E. Cammareri, odvetniki)

         Tožena stranka: Urad Evropske unije za intelektualno lastnino (zastopnika: E. Markakis in H. O’Neill, agenta)

         Druga stranka pred odborom za pritožbe, intervenientka v postopku pred Splošnim sodiščem: Oofos, Inc. (Reno, Nevada, Združene države) (zastopnik: J. Klink, odvetnik)

         Predmet

      Tožba zoper odločbo drugega odbora za pritožbe pri EUIPO z dne 15 maja 2018 (zadeva R 1281/2017-2) v zvezi s postopkom z ugovorom med družbo Oofos in A. Biasottom.

         Izrek

                  1.

                  Tožba se zavrne.

                  2.

                  Alessandru Biasottu se naloži plačilo stroškov.

         (1)  UL 2018, C 352, 1.10.2018.


title: Zadeva C-192/18: Sodba Sodišča (veliki senat) z dne 5. novembra 2019 – Evropska komisija/Republika Poljska (Neizpolnitev obveznosti države – Člen 19(1), drugi pododstavek, PEU – Pravna država – Učinkovito pravno varstvo na področjih, ki jih ureja pravo Unije – Načeli neodstavljivosti in neodvisnosti sodnikov – Znižanje upokojitvene starosti za sodnike poljskih splošnih sodišč – Možnost nadaljevanja opravljanja sodniških funkcij po dopolnitvi na novo določene starosti po odobritvi ministra za pravosodje – Člen 157 PDEU – Direktiva 2006/54/ES – Člen 5(a) in člen 9(1)(f) – Prepoved diskriminacije na podlagi spola v zvezi s plačilom, zaposlovanjem in delom – Uvedba različne upokojitvene starosti glede na spol za sodnice in sodnike poljskih splošnih sodišč in Sąd Najwyższy (vrhovno sodišče, Poljska) ter za poljske državne tožilke in tožilce)

text:
               23.12.2019

               SL

               Uradni list Evropske unije

               C 432/6

      Sodba Sodišča (veliki senat) z dne 5. novembra 2019 – Evropska komisija/Republika Poljska
      (Zadeva C-192/18) (1)

      (Neizpolnitev obveznosti države - Člen 19(1), drugi pododstavek, PEU - Pravna država - Učinkovito pravno varstvo na področjih, ki jih ureja pravo Unije - Načeli neodstavljivosti in neodvisnosti sodnikov - Znižanje upokojitvene starosti za sodnike poljskih splošnih sodišč - Možnost nadaljevanja opravljanja sodniških funkcij po dopolnitvi na novo določene starosti po odobritvi ministra za pravosodje - Člen 157 PDEU - Direktiva 2006/54/ES - Člen 5(a) in člen 9(1)(f) - Prepoved diskriminacije na podlagi spola v zvezi s plačilom, zaposlovanjem in delom - Uvedba različne upokojitvene starosti glede na spol za sodnice in sodnike poljskih splošnih sodišč in Sąd Najwyższy (vrhovno sodišče, Poljska) ter za poljske državne tožilke in tožilce)
      (2019/C 432/06)
      Jezik postopka: poljščina

         Stranki

         Tožeča stranka: Evropska komisija (zastopniki: A. Szmytkowska, K. Banks, C. Valero in H. Krämer, agenti)

         Tožena stranka: Republika Poljska (zastopniki: B. Majczyna, K. Majcher in S. Żyrek, agenti, skupaj z W. Gontarskim, avocat)

         Izrek

                  1.

                  Republika Poljska s tem, da je v členu 13, točke od 1 do 3, ustawa o zmianie ustawy – Prawo o ustroju sądów powszechnych oraz niektórych innych ustaw (zakon o spremembi zakona o organizaciji splošnih sodišč in nekaterih drugih zakonov) z dne 12. julija 2017 uvedla različne upokojitvene starosti glede na spol za sodnice in sodnike, ki so zaposleni na poljskih splošnih sodiščih in na Sąd Najwyższy (vrhovno sodišče, Poljska), ter za poljske državne tožilke in tožilce, ni izpolnila obveznosti, ki jih ima na podlagi člena 157 PDEU, člena 5(a) in člena 9(1)(f) Direktive 2006/54/ES Evropskega parlamenta in Sveta z dne 5. julija 2006 o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu.

                  2.

                  Republika Poljska s tem, da je ministra za pravosodje (Poljska) pooblastila, da na podlagi člena 1, točka (26)(b) in (c), zakona o spremembi zakona o organizaciji splošnih sodišč in nekaterih drugih zakonov z dne 12. julija 2017 odobri ali zavrne nadaljnje opravljanje sodniške funkcije sodnikom poljskih splošnih sodišč po dopolnitvi nove upokojitvene starosti teh sodnikom, kot je bila znižana v skladu s členom 13, točka 1, tega zakona, ni izpolnila obveznosti, ki jih ima na podlagi člena 19(1), drugi pododstavek, PEU.

                  3.

                  Republiki Poljski se naloži plačilo stroškov.

         (1)  UL C 182, 28.5.2018.


title: Zadeva T-48/17: Sodba Splošnega sodišča z dne 7. novembra 2019 – ADDE/Parlament (Pravo institucij – Evropski parlament – Sklep, s katerim so bili nekateri odhodki politične stranke za nepovratna sredstva iz naslova proračunskega leta 2015 razglašeni za neupravičene – Sklep, s katerim so bila odobrena nepovratna sredstva iz naslova proračunskega leta 2017 in s katerim sta določena predhodno financiranje v višini 33 % najvišjega zneska nepovratnih sredstev in obveznost predložitve bančne garancije za predhodno financiranje – Obveznost nepristranskosti – Pravica do obrambe – Finančna uredba – Pravila uporabe finančne uredbe – Uredba (ES) št. 2004/2003 – Sorazmernost – Enako obravnavanje)

text:
               23.12.2019

               SL

               Uradni list Evropske unije

               C 432/34

      Sodba Splošnega sodišča z dne 7. novembra 2019 – ADDE/Parlament
      (Zadeva T-48/17) (1)

      (Pravo institucij - Evropski parlament - Sklep, s katerim so bili nekateri odhodki politične stranke za nepovratna sredstva iz naslova proračunskega leta 2015 razglašeni za neupravičene - Sklep, s katerim so bila odobrena nepovratna sredstva iz naslova proračunskega leta 2017 in s katerim sta določena predhodno financiranje v višini 33 % najvišjega zneska nepovratnih sredstev in obveznost predložitve bančne garancije za predhodno financiranje - Obveznost nepristranskosti - Pravica do obrambe - Finančna uredba - Pravila uporabe finančne uredbe - Uredba (ES) št. 2004/2003 - Sorazmernost - Enako obravnavanje)
      (2019/C 432/38)
      Jezik postopka: angleščina

         Stranki

         Tožeča stranka: Alliance for Direct Democracy in Europe ASBL (ADDE) (Bruselj, Belgija) (zastopniki: sprva L. Defalque in L. Ruessmann, nato M. Modrikanen, in nazadnje Y. Rimokh, avocats)

         Tožena stranka: Evropski parlament (zastopnika: C. Burgos in S. Alves, agenta)

         Predmet

      Predlog na podlagi člena 263 PDEU za razglasitev ničnosti, prvič, sklepa Parlamenta z dne 21. novembra 2016, s katerim so bili nekateri odhodki politične stranke za nepovratna sredstva iz naslova proračunskega leta 2015 razglašeni za neupravičene in, drugič, sklepa Parlamenta FINS-2017 13 z dne 12. decembra 2016, s katerim so bila tožeči stranki odobrena nepovratna sredstva iz naslova proračunskega leta 2017, ker ta sklep omejuje predhodno financiranje na 33 % najvišjega zneska nepovratnih sredstev ob predložitvi bančne garancije.

         Izrek

                  1.

                  Sklep Parlamenta z dne 21. novembra 2016, s katerim so bili nekateri odhodki politične stranke za nepovratna sredstva iz naslova proračunskega leta 2015 razglašeni za neupravičene, se razglasi za ničen.

                  2.

                  Predlog za razglasitev ničnosti Sklepa Parlamenta FINS-2017-13 z dne 12. decembra 2016 v zvezi z dodelitvijo nepovratnih sredstev tožeči stranki iz naslova proračunskega leta 2017 se zavrne.

                  3.

                  Alliance for Direct Democracy in Europe ASBL in Evropski parlament nosita vsak svoje stroške, vključno s stroški postopka za izdajo začasne odredbe.

         (1)  UL C 78, 13.3.2017.


title: Zadeva C-576/19 P: Pritožba, ki sta jo Intercept Pharma Ltd, Intercept Pharmaceuticals, Inc. vložili 29. julija 2019 zoper sodbo Splošnega sodišča (drugi senat) z dne 28. junija 2019 v zadevi T-377/18, Intercept Pharma in Intercept Pharmaceuticals/EMA

text:
               23.12.2019

               SL

               Uradni list Evropske unije

               C 432/17

      Pritožba, ki sta jo Intercept Pharma Ltd, Intercept Pharmaceuticals, Inc. vložili 29. julija 2019 zoper sodbo Splošnega sodišča (drugi senat) z dne 28. junija 2019 v zadevi T-377/18, Intercept Pharma in Intercept Pharmaceuticals/EMA
      (Zadeva C-576/19 P)
      (2019/C 432/21)
      Jezik postopka: angleščina

         Stranke

         Pritožnici: Intercept Pharma Ltd in Intercept Pharmaceuticals, Inc. (zastopniki: L. Tsang, J. Mulryne, E. Amos, Solicitors, F. Campbell, Barrister)

         Druga stranka v postopku: Evropska agencija za zdravila

         Predlog

      Pritožnici Sodišču predlagata, naj:

                  —

                  razveljavi odločbo Splošnega sodišča z dne 28. junija 2019;

                  —

                  razglasi ničnost sklepa, ki ga je Evropska agencija za zdravila poslala pritožnicama 15. maja 2018 za objavo Periodičnega poročila o oceni tveganja, in

                  —

                  Evropski agenciji za zdravila naloži, da pritožnicama povrne pravne in druge stroške ter izdatke v zvezi s to zadevo, na prvi in pritožbeni stopnji.

         Pritožbeni razlogi in bistvene trditve

      Pritožnici v utemeljitev pritožbe uveljavljata dva pritožbena razloga.

                  1.

                  Prvi pritožbeni razlog: Splošno sodišče je napačno ugotovilo, da je „varstvo sodnih postopkov“ iz prve alinee člena 4(2) Uredbe 1049/2001 (1) upoštevno le, kadar so bili dokumenti pripravljeni v okviru posebnega sodnega postopka ali kadar vsebujejo pravna mnenja, ki so predmet takega postopka. Ta ugotovitev določa nedopustno prepoved in omejitev besedila člena 4(2), ki je ni v Uredbi.

                  2.

                  Drugi pritožbeni razlog: Splošno sodišče je napačno ugotovilo, da se „poslovni interesi“ iz prve alinee člena 4(2) Uredbe 1049/2001 lahko uporabijo le, kadar so posebni elementi dokumenta opredeljeni kot, da slabijo poslovne interese zadevne stranke, in se ne morejo uporabiti le na podlagi tega, da bi razkritje dokumenta kot celote škodilo poslovnim interesom avtorja dokumenta. To stališče je preprečilo Splošnemu sodišču, da bi priznalo pravno napako in presojo, ki jo je opravila nasprotna stranka v pritožbenem postopku s tem, da je zavrnila upoštevati kontekst prošnje za dostop v tej zadevi.

         (1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).


title: Zadeva T-750/18: Sklep Splošnega sodišča z dne 25. oktobra 2019 – Briois/Parlament (Pravo institucij – Član Evropskega parlamenta – Privilegiji in imunitete – Sklep o odvzemu poslanske imunitete – Potek poslanskega mandata – Izguba pravnega interesa – Ustavitev postopka)

text:
               23.12.2019

               SL

               Uradni list Evropske unije

               C 432/56

      Sklep Splošnega sodišča z dne 25. oktobra 2019 – Briois/Parlament
      (Zadeva T-750/18) (1)

      (Pravo institucij - Član Evropskega parlamenta - Privilegiji in imunitete - Sklep o odvzemu poslanske imunitete - Potek poslanskega mandata - Izguba pravnega interesa - Ustavitev postopka)
      (2019/C 432/66)
      Jezik postopka: francoščina

         Stranki

         Tožeča stranka: Steeve Briois (Hénin-Beaumont, Francija) (zastopnik: F. Wagner, odvetnik)

         Tožena stranka: Evropski parlament (zastopnika: S. Alonso de León in C. Burgos, agenta)

         Predmet

      Predlog na podlagi člena 263 PDEU za razglasitev ničnosti sklepa Parlamenta P8_TA(2018)0401 z dne 24. oktobra 2018 o odvzemu poslanske imunitete tožeči stranki.

         Izrek

                  1.

                  Postopek s to tožbo se ustavi.

                  2.

                  Vsaka stranka nosi svoje stroške.

         (1)  UL 2019, C 82, 4.3.2019.


title: Zadeva T-332/17: Sodba Splošnega sodišča z dne 24. oktobra 2019 – E-Control/ACER (Energija – Sklep pritožbenega odbora ACER – Določitev območij določanja zmogljivosti – Ničnostna tožba – Pravni interes – Delna nedopustnost – Uredba (EU) 2015/1222 – Pristojnost ACER)

text:
               23.12.2019

               SL

               Uradni list Evropske unije

               C 432/35

      Sodba Splošnega sodišča z dne 24. oktobra 2019 – E-Control/ACER
      (Zadeva T-332/17) (1)

      (Energija - Sklep pritožbenega odbora ACER - Določitev območij določanja zmogljivosti - Ničnostna tožba - Pravni interes - Delna nedopustnost - Uredba (EU) 2015/1222 - Pristojnost ACER)
      (2019/C 432/39)
      Jezik postopka: angleščina

         Stranke

         Tožeča stranka: Energie-Control Austria für die Regulierung der Elektrizitäts- und Erdgaswirtschaft (E-Control) (Dunaj, Avstrija) (zastopnik: F. Schuhmacher, odvetnik)

         Tožena stranka: Agencija Evropske unije za sodelovanje energetskih regulatorjev (ACER) (zastopnika: P. Martinet in E. Tremmel, agenta)

         Intervenientka v podporo tožeče stranke: Verbund AG (Dunaj) (zastopnik: S. Polster, odvetnik)

         Intervenientki v podporo tožene stranke: Češka republika (zastopniki: M. Smolek, J. Vláčil in T. Müller, agenti), Republika Poljska (zastopnik: B. Majczyna, agent)

         Predmet

      Predlog na podlagi člena 263 PDEU za razglasitev ničnosti sklepa pritožbenega odbora ACER A-001-2017 (prečiščeno besedilo) z dne 17. marca 2017, s katerim je bila zavrnjena pritožba zoper sklep ACER št. 6/2016 v zvezi z določitvijo območij določanja zmogljivosti.

         Izrek

                  1.

                  Sklep pritožbenega odbora Agencije za sodelovanje energetskih regulatorjev (ACER) A-001-2017 (prečiščeno besedilo) z dne 17. marca 2017, s katerim je bila zavrnjena pritožba zoper sklep ACER št. 6/2016 v zvezi z določitvijo območij določanja zmogljivosti, se razglasi za ničen v delu, v katerem je bila z njim zavrnjena pritožba Energie-Control Austria für die Regulierung der Elektrizitäts- und Erdgaswirtschaft (E-Control).

                  2.

                  V preostalem delu se tožba zavrne.

                  3.

                  ACER nosi svoje stroške in četrtino stroškov E-Control.

                  4.

                  E-Control nosi tri četrtine lastnih stroškov.

                  5.

                  Češka republika, Republika Poljska in družba Verbund AG nosijo vsaka svoje stroške.

         (1)  UL C 249, 31.7.2017.


title: Zadeva T-145/19: Sklep Splošnega sodišča z dne 17. oktobra 2019 – Jap Energéticas y Medioambientales/Komisija (Ničnostna tožba – Sporazum o nepovratnih sredstvih, sklenjen v okviru finančnega instrumenta za okolje (LIFE+) – Opomin dolžniku – Akt, ki spada v popolnoma pogodbeni okvir, od katerega je neločljiv – Neprekvalifikacija tožbe – Očitna nedopustnost)

text:
               23.12.2019

               SL

               Uradni list Evropske unije

               C 432/56

      Sklep Splošnega sodišča z dne 17. oktobra 2019 – Jap Energéticas y Medioambientales/Komisija
      (Zadeva T-145/19) (1)

      (Ničnostna tožba - Sporazum o nepovratnih sredstvih, sklenjen v okviru finančnega instrumenta za okolje (LIFE+) - Opomin dolžniku - Akt, ki spada v popolnoma pogodbeni okvir, od katerega je neločljiv - Neprekvalifikacija tožbe - Očitna nedopustnost)
      (2019/C 432/67)
      Jezik postopka: španščina

         Stranki

         Tožeča stranka: Jap Energéticas y Medioambientales, SL (Valencia, Španija) (zastopnik: G. Alabau Zabal, odvetnik)

         Tožena stranka: Evropska komisija (zastopnika: J. Estrada de Solà in S. Izquierdo Pérez, agenta)

         Predmet

      Predlog na podlagi člena 263 PDEU za razglasitev ničnosti opomina dolžniku, ki ga je 14. januarja 2019 izdala Komisija, da bi izterjala znesek 82.750,96 EUR, ki je bil tožeči stranki izplačan v okviru finančne pomoči, dodeljene projektu prototipa za proizvodnjo vodika iz čiste vode, amonijaka in recikliranega aluminija.

         Izrek

                  1.

                  Tožba se zavrže kot očitno nedopustna.

                  2.

                  Družbi Jap Energéticas y Medioambientales, SL se naloži plačilo stroškov, vključno s stroški postopka za izdajo začasne odredbe.

         (1)  UL 2019, C 155, 6.5.2019.


title: Zadeva T-498/18: Sodba Splošnega sodišča z dne 24. oktobra 2019 – ZPC Flis/EUIPO – Aldi Einkauf (Happy Moreno choco) (Znamka Evropske unije – Postopek z ugovorom – Prijava figurativne znamke Evropske unije Happy Moreno choco – Prejšnji figurativni nacionalni znamki MORENO – Relativni razlog za zavrnitev – Verjetnost zmede – Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001) – Nadomestitev seznama proizvodov, zajetih s prejšnjima nacionalnima figurativnima znamkama – Popravek odločbe odbora za pritožbe – Člen 102(1) Uredbe 2017/1001 – Pravna podlaga – Prejšnja praksa odločanja – Pravna varnost – Legitimno pričakovanje)

text:
               23.12.2019

               SL

               Uradni list Evropske unije

               C 432/46

      Sodba Splošnega sodišča z dne 24. oktobra 2019 – ZPC Flis/EUIPO – Aldi Einkauf (Happy Moreno choco)
      (Zadeva T-498/18) (1)

      (Znamka Evropske unije - Postopek z ugovorom - Prijava figurativne znamke Evropske unije Happy Moreno choco - Prejšnji figurativni nacionalni znamki MORENO - Relativni razlog za zavrnitev - Verjetnost zmede - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001) - Nadomestitev seznama proizvodov, zajetih s prejšnjima nacionalnima figurativnima znamkama - Popravek odločbe odbora za pritožbe - Člen 102(1) Uredbe 2017/1001 - Pravna podlaga - Prejšnja praksa odločanja - Pravna varnost - Legitimno pričakovanje)
      (2019/C 432/53)
      Jezik postopka: angleščina

         Stranke

         Tožeča stranka: ZPC Flis sp.j. (Radziejowice, Poljska) (zastopnik: M. Kondrat, odvetnik)

         Tožena stranka: Urad Evropske unije za intelektualno lastnino (zastopnika: K. Kompari in H. O’Neill, agenta)

         Druga stranka pred odborom za pritožbe pri EUIPO, intervenientka v postopku pred Splošnim sodiščem: Aldi Einkauf GmbH & Co. OHG (Essen, Nemčija) (zastopniki: N. Lützenrath, U. Rademacher, C. Fürsen in M. Minkner, odvetniki)

         Predmet

      Tožba zoper odločbo prvega odbora za pritožbe pri EUIPO z dne 31. maja 2018 (zadeva R 1464/2017 1) v zvezi s postopkom z ugovorom med družbama Aldi Einkauf in ZPC Flis.

         Izrek

                  1.

                  Odločba prvega odbora za pritožbe pri Uradu Evropske unije za intelektualno lastnino (EUIPO) z dne 31. maja 2018 (zadeva R 1464/2017-1) se razveljavi v delu, v katerem je z njo zavrnjena registracija prijavljene znamke za te proizvode: „nadomestki kave; čaj, kakav; proizvodi iz kakava; pijače na osnovi čokolade; vsi zgoraj navedeni proizvodi, prav tako v instantni obliki“, razen kakava v zvezi z zadnjenavedenimi.

                  2.

                  Ugovoru se ugodi za vse proizvode in storitve, na katere se nanaša zahteva za registracijo, razen za storitvi, ki spadata v razred 35 in ki ustrezata temu opisu: „Prodaja na drobno ali na debelo modelčkov za drobno pecivo; prodaja na debelo in na drobno modelčkov za drobno pecivo na internetu“.

                  3.

                  V preostalem se tožba zavrne.

                  4.

                  Vsaka stranka nosi svoje stroške.

         (1)  UL C 352, 1.10.2018.


title: Zadeva C-577/19 P: Pritožba, ki jo je KID-Systeme GmbH vložila 29. julija 2019 zoper sodbo Splošnega sodišča (šesti senat) z dne 16. maja 2019 v zadevi T-354/18, KID-Systeme/EUIPO

text:
               23.12.2019

               SL

               Uradni list Evropske unije

               C 432/18

      Pritožba, ki jo je KID-Systeme GmbH vložila 29. julija 2019 zoper sodbo Splošnega sodišča (šesti senat) z dne 16. maja 2019 v zadevi T-354/18, KID-Systeme/EUIPO
      (Zadeva C-577/19 P)
      (2019/C 432/22)
      Jezik postopka: angleščina

         Stranki

         Pritožnica: KID-Systeme GmbH (zastopniki: R. Kunze, G. Würtenberger, Rechtsanwälte, T. Wittmann, Rechtsanwältin)

         Druga stranka v postopku: Urad Evropske unije za intelektualno lastnino (EUIPO)
      Sodišče (senat za dopustitev pritožb) je s sklepom z dne 10. oktobra 2019 odločilo, da se pritožba ne dopusti in da družba KID-Systeme GmbH nosi svoje stroške.


title: Zadeva T-188/19: Sklep Splošnega sodišča z dne 24. oktobra 2019 – Združeno kraljestvo/Komisija (Ničnostna tožba – Raziskave, tehnološki razvoj in vesolje – Sedmi okvirni program Unije – Revizija – Nedopolnitev evidence delovnega časa – Stroški za osebje, ki so razglašeni za neupravičene – Odločitev Komisije, da bo revizijsko poročilo sprejela kot dokončno – Nedopustnost)

text:
               23.12.2019

               SL

               Uradni list Evropske unije

               C 432/57

      Sklep Splošnega sodišča z dne 24. oktobra 2019 – Združeno kraljestvo/Komisija
      (Zadeva T-188/19) (1)

      (Ničnostna tožba - Raziskave, tehnološki razvoj in vesolje - Sedmi okvirni program Unije - Revizija - Nedopolnitev evidence delovnega časa - Stroški za osebje, ki so razglašeni za neupravičene - Odločitev Komisije, da bo revizijsko poročilo sprejela kot dokončno - Nedopustnost)
      (2019/C 432/68)
      Jezik postopka: angleščina

         Stranki

         Tožeča stranka: Združeno kraljestvo Velika Britanija in Severna Irska (zastopniki: S. Brandon in Z. Lavery, agenta, skupaj s T. Johnstonom in J. Scottom, barristers)

         Tožena stranka: Evropska komisija (zastopniki: R. Lyal, A. Kyratsou in M. Siekierzyńska, agenti)

         Predmet

      Predlog na podlagi člena 272 PDEU za ugotovitev, da Komisija s tem, da je kot dokončno sprejela končno revizijsko poročilo 14-BA 262-013 v zvezi s pogodbami o nepovratnih sredstvih Combine, EUFAR in THOR, katerih upravičenec je Met Office, nacionalni urad za meteorologijo, ki je v vladi Združenega kraljestva priključen ministrstvu za podjetništvo, energijo in industrijsko strategijo, ni pravilno razlagala in uporabila pogodbenih določil v zvezi s temi projekti.

         Izrek

                  1.

                  Tožba se zavrže kot nedopustna.

                  2.

                  Združeno kraljestvo Velika Britanija in Severna Irska nosi svoje stroške in stroške Evropske komisije.

         (1)  UL C 172, 20.5.2019.


title: Zadeva T-559/18: Sodba Splošnega sodišča z dne 24. oktobra 2019 – Atos Medical/EUIPO – Andreas Fahl Medizintechnik- Vertrieb (medicinski obliži) (Model Skupnosti – Postopek za razglasitev ničnosti – Model Skupnosti, ki prikazuje medicinski obliž – Razkritje prejšnjih modelov – Razlog ničnosti – Individualna narava – Seznanjeni uporabnik – Stopnja svobode oblikovalca – Različen celotni vtis – Člen 6 in člen 25(1)(b) Uredbe (ES) št. 6/2002)

text:
               23.12.2019

               SL

               Uradni list Evropske unije

               C 432/47

      Sodba Splošnega sodišča z dne 24. oktobra 2019 – Atos Medical/EUIPO – Andreas Fahl Medizintechnik- Vertrieb (medicinski obliži)
      (Zadeva T-559/18) (1)

      (Model Skupnosti - Postopek za razglasitev ničnosti - Model Skupnosti, ki prikazuje medicinski obliž - Razkritje prejšnjih modelov - Razlog ničnosti - Individualna narava - Seznanjeni uporabnik - Stopnja svobode oblikovalca - Različen celotni vtis - Člen 6 in člen 25(1)(b) Uredbe (ES) št. 6/2002)
      (2019/C 432/54)
      Jezik postopka: nemščina

         Stranke

         Tožeča stranka: Atos Medical GmbH (Troisdorf, Nemčija) (zastopniki: K. Middelhoff, G. Schoenen in S. Biermann, odvetniki)

         Tožena stranka: Urad Evropske unije za intelektualno lastnino (zastopnik: D. Walicka, agent)

         Druga stranka pred odborom za pritožbe, intervenientka v postopku pred Splošnim sodiščem: Andreas Fahl Medizintechnik- Vertrieb GmbH (Köln, Nemčija) (zastopnik: F. Kramer, odvetnik)

         Predmet

      Tožba zoper odločbo tretjega odbora za pritožbe pri EUIPO z dne 29. junija 2018 (zadeva R 2215/2016-3) v zvezi s postopkom za razglasitev ničnosti med družbama Atos Medical in Andreas Fahl Medizintechnik-Vertrieb.

         Izrek

                  1.

                  Tožba se zavrne.

                  2.

                  Družba Atos Medical GmbH nosi stroške postopka.

         (1)  UL C 399, 5.11.2018.


title: Zadeva C-212/18: Sodba Sodišča (drugi senat) z dne 24. oktobra 2019 (predlog za sprejetje predhodne odločbe Tribunale Amministrativo Regionale per il Piemonte – Italija) – Prato Nevoso Termo Energy Srl/Provincia di Cuneo, ARPA Piemonte (Predhodno odločanje – Okolje – Direktiva 2008/98/ES – Odpadki – Kemično obdelana odpadna rastlinska olja – Člen 6(1) in (4) – Prenehanje statusa odpadka – Direktiva 2009/28/ES – Spodbujanje uporabe energije iz obnovljivih virov – Člen 13 – Nacionalni postopki za izdajo dovoljenj, certificiranja in licenciranja, ki se uporabljajo za obrate za proizvodnjo električne energije, ogrevanje ali hlajenje iz obnovljivih virov – Uporaba tekočega biogoriva kot vira energije obrata za proizvodnjo električne energije)

text:
               23.12.2019

               SL

               Uradni list Evropske unije

               C 432/7

      Sodba Sodišča (drugi senat) z dne 24. oktobra 2019 (predlog za sprejetje predhodne odločbe Tribunale Amministrativo Regionale per il Piemonte – Italija) – Prato Nevoso Termo Energy Srl/Provincia di Cuneo, ARPA Piemonte
      (Zadeva C-212/18) (1)

      (Predhodno odločanje - Okolje - Direktiva 2008/98/ES - Odpadki - Kemično obdelana odpadna rastlinska olja - Člen 6(1) in (4) - Prenehanje statusa odpadka - Direktiva 2009/28/ES - Spodbujanje uporabe energije iz obnovljivih virov - Člen 13 - Nacionalni postopki za izdajo dovoljenj, certificiranja in licenciranja, ki se uporabljajo za obrate za proizvodnjo električne energije, ogrevanje ali hlajenje iz obnovljivih virov - Uporaba tekočega biogoriva kot vira energije obrata za proizvodnjo električne energije)
      (2019/C 432/07)
      Jezik postopka: italijanščina

         Predložitveno sodišče

      Tribunale Amministrativo Regionale per il Piemonte

         Stranke v postopku v glavni stvari

         Tožeča stranka: Prato Nevoso Termo Energy Srl

         Toženi stranki: Provincia di Cuneo, ARPA Piemonte

         Ob udeležbi: Comune di Frabosa Sottana

         Izrek

      Člen 6(1) in (4) Direktive 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv v povezavi s členom 13(1) Direktive 2009/28/ES Evropskega parlamenta in Sveta z dne 23. aprila 2009 o spodbujanju uporabe energije iz obnovljivih virov, spremembi in poznejši razveljavitvi direktiv 2001/77/ES in 2003/30/ES, kakor je bila spremenjena z Direktivo (EU) 2015/1513 Evropskega parlamenta in Sveta z dne 9. septembra 2015, je treba razlagati tako, da ne nasprotujeta nacionalni ureditvi, v skladu s katero je treba vlogo za izdajo dovoljenja za zamenjavo metana – kot vira energije obrata za proizvodnjo električne energije, ki izpušča emisije v zrak – s snovjo, pridobljeno s kemično obdelavo odpadnih rastlinskih olj, zavrniti, ker ta snov ni vpisana na seznam kategorij goriv iz biomase, ki so odobrena za ta namen, in ker se lahko ta seznam spremeni samo z ministrsko uredbo, katere postopek sprejetja ni usklajen z upravnim postopkom za izdajo dovoljenja za uporabo take snovi kot goriva, če je država članica, ne da bi napravila očitno napako pri presoji, lahko ugotovila, da ni bilo dokazano, da uporaba tega rastlinskega olja v takih okoliščinah izpolnjuje pogoje iz člena 6(1) Direktive 2008/98 in, zlasti, da nima nobenega možnega škodljivega vpliva na okolje in zdravje ljudi. Predložitveno sodišče mora preveriti, ali je tako v zadevi v glavni stvari.

         (1)  UL C 240, 9.7.2018.


title: Zadeva T-560/18: Sodba Splošnega sodišča z dne 24. oktobra 2019 – Atos Medical/EUIPO – Andreas Fahl Medizintechnik- Vertrieb (Medicinski obliži) (Model Skupnosti – Postopek za razglasitev ničnosti – Registriran model Skupnosti, ki ponazarja medicinski obliž – Razkritje prejšnjih modelov – Razlog za ničnost – Individualna narava – Seznanjeni uporabnik – Stopnja svobode oblikovalca – Neobstoj drugačnega celotnega vtisa – Člen 6 in člen 25(1)(b) Uredbe (ES) št. 6/2002)

text:
               23.12.2019

               SL

               Uradni list Evropske unije

               C 432/48

      Sodba Splošnega sodišča z dne 24. oktobra 2019 – Atos Medical/EUIPO – Andreas Fahl Medizintechnik- Vertrieb (Medicinski obliži)
      (Zadeva T-560/18) (1)

      (Model Skupnosti - Postopek za razglasitev ničnosti - Registriran model Skupnosti, ki ponazarja medicinski obliž - Razkritje prejšnjih modelov - Razlog za ničnost - Individualna narava - Seznanjeni uporabnik - Stopnja svobode oblikovalca - Neobstoj drugačnega celotnega vtisa - Člen 6 in člen 25(1)(b) Uredbe (ES) št. 6/2002)
      (2019/C 432/55)
      Jezik postopka: nemščina

         Stranke

         Tožeča stranka: Atos Medical GmbH (Troisdorf, Nemčija) (zastopniki: K. Middelhoff, G. Schoenen in S. Biermann, odvetniki)

         Tožena stranka: Urad Evropske unije za intelektualno lastnino (zastopnica: D. Walicka, agentka)

         Druga stranka pred odborom za pritožbe pri EUIPO, intervenientka v postopku pred Splošnim sodiščem: Andreas Fahl Medizintechnik- Vertrieb GmbH (Cologne, Nemčija) (zastopnica: F. Kramer, odvetnica)

         Predmet

      Tožba zoper odločbo tretjega odbora za pritožbe pri EUIPO z dne 29. junija 2018 (zadeva R 2216/2016-3) v zvezi s postopkom za razglasitev ničnosti med družbama Atos Medical in Andreas Fahl Medizintechnik-Vertrieb.

         Izrek

                  1.

                  Tožba se zavrne.

                  2.

                  Družbi Atos Medical GmbH se naloži plačilo stroškov.

         (1)  UL C 399, 5.11.2018.


title: Zadeva T-211/19: Sklep Splošnega sodišča z dne 25. oktobra 2019 – Le Pen/Parlament (Pravo institucij – Poslanec Evropskega parlamenta – Privilegiji in imunitete – Sklep o odvzemu poslanske imunitete – Iztek mandata poslanca – Izguba pravnega interesa – Ustavitev postopka)

text:
               23.12.2019

               SL

               Uradni list Evropske unije

               C 432/58

      Sklep Splošnega sodišča z dne 25. oktobra 2019 – Le Pen/Parlament
      (Zadeva T-211/19) (1)

      (Pravo institucij - Poslanec Evropskega parlamenta - Privilegiji in imunitete - Sklep o odvzemu poslanske imunitete - Iztek mandata poslanca - Izguba pravnega interesa - Ustavitev postopka)
      (2019/C 432/69)
      Jezik postopka: francoščina

         Stranki

         Tožeča stranka: Jean-Marie Le Pen (Saint-Cloud, Francija) (zastopnik: F. Wagner, avocat)

         Tožena stranka: Evropski parlament (zastopnika: N. Görlitz in C. Burgos, agenta)

         Predmet

      Predlog na podlagi člena 263 PDEU za razglasitev ničnosti Sklepa Parlamenta P8_TA(2019)0136 z dne 12. marca 2019 o odvzemu poslanske imunitete tožeči stranki.

         Izrek

                  1.

                  Postopek s to tožbo se ustavi.

                  2.

                  Vsaka stranka nosi svoje stroške.

         (1)  UL C 187, 3.6.2019.


title: Zadeva T-568/18: Sodba Splošnega sodišča z dne 7. novembra 2019 – Local-e-motion/EUIPO – Volkswagen (WE) (Znamka Evropske unije – Postopek z ugovorom – Prijava figurativne znamke Evropske unije WE – Prejšnja besedna nacionalna znamka WE – Relativni razlog za zavrnitev – Člen 8(1)(b) Uredbe (EU) 2017/1001)

text:
               23.12.2019

               SL

               Uradni list Evropske unije

               C 432/48

      Sodba Splošnega sodišča z dne 7. novembra 2019 – Local-e-motion/EUIPO – Volkswagen (WE)
      (Zadeva T-568/18) (1)

      (Znamka Evropske unije - Postopek z ugovorom - Prijava figurativne znamke Evropske unije WE - Prejšnja besedna nacionalna znamka WE - Relativni razlog za zavrnitev - Člen 8(1)(b) Uredbe (EU) 2017/1001)
      (2019/C 432/56)
      Jezik postopka: nemščina

         Stranke

         Tožeča stranka: Local-e-motion GmH (Dorsten, Nemčija) (zastopnik: D. Sprenger, odvetnik)

         Tožena stranka: Urad Evropske unije za intelektualno lastnino (zastopniki: W. Schramek, M. Fischer in D. Hanf, agenti)

         Druga stranka pred odborom za pritožbe pri EUIPO, intervenientka v postopku pred Splošnim sodiščem: Volkswagen AG (Wolfsburg, Nemčija) (zastopnika: F. Thiering in L. Steidle, odvetnika)

         Predmet

      Tožba zoper odločbo četrtega odbora za pritožbe pri EUIPO z dne 12. julija 2018 (zadeva R 128/2018-4) v zvezi s postopkom z ugovorom med družbama Volkswagen in Local-e-motion.

         Izrek

                  1.

                  Tožba se zavrne.

                  2.

                  Local-e-motion GmbH se naloži plačilo stroškov.

         (1)  UL C 427, 26.11.2018.


title: Zadeva C-601/19 P: Pritožba, ki jo je BP vložil 7. avgusta 2019 zoper sodbo Splošnega sodišča (peti senat) z dne 11. julija 2019 v zadevi T-888/16, BP/FRA

text:
               23.12.2019

               SL

               Uradni list Evropske unije

               C 432/19

      Pritožba, ki jo je BP vložil 7. avgusta 2019 zoper sodbo Splošnega sodišča (peti senat) z dne 11. julija 2019 v zadevi T-888/16, BP/FRA
      (Zadeva C-601/19 P)
      (2019/C 432/24)
      Jezik postopka: angleščina

         Stranki

         Pritožnik: BP (zastopnik: E. Lazar, avocat)

         Druga stranka v postopku: European Union Agency for Fundamental Rights

         Predlog

      Pritožnik Sodišču predlaga naj:

                  —

                  izpodbijano sodbo razveljavi in

                  —

                  Sklep organa za sklepanje pogodb o zaposlitvi z dne 21. aprila 2016 o nepodaljšanju njene pogodbe o zaposlitvi razglasi za ničen;

                  —

                  dodeli odškodnino za premoženjsko in nepremoženjsko škodo, ki jo je tožeča stranka utrpela zaradi, prvič, nezakonitega nepodaljšanja sklepa in, drugič, nezakonite izvršitve sodbe, izdane v zadevi T-658/13P;

                  —

                  dodeli odškodnino za premoženjsko in nepremoženjsko škodo, ki jo je tožeča stranka utrpela, ker tožena stranka ni sprejela zakonitih pravil za ocenjevanje, razvrstitev in podaljšanje, ter s tem povezano škodo, ki je nastala zaradi neobstoja takih zakonitih pravil;

                  —

                  ugotovi, da so smernice za ocenjevanje in razvrstitev ter sklep 2009/13 direktorja FRA v zvezi s podaljševanjem pogodb o zaposlitvi nezakoniti, ker jih je sprejela nepristojna oseba v nezakonitem postopku;

                  —

                  uporabi svojo neomejeno sodno pristojnost za zagotovitev učinkovitosti svoje odločbe;

                  —

                  toženi stranki naloži plačilo obresti po obrestni meri Evropske centralne banke, povečani za dve odstotni točki, na znesek, ki bo določen, ali kakršnih koli drugih obresti, za katere Sodišče meni, da so primerne;

                  —

                  FRA naložiti plačilo stroškov postopka na prvi stopnji ter pritožbenega postopka.

         Pritožbeni razlogi in bistvene trditve

      Prvi pritožbeni razlog: Splošno sodišče je storilo očitno napako pri presoji drugega tožbenega razloga, ki se je nanašal na nezakonitost pravil FRA, in četrtega tožbenega razloga, s katerim je tožeča stranka uveljavljala ugovor nezakonitost iz člena 277 PEDU. Splošno sodišče je v zvezi napačno presodilo dejansko stanje in dokaze, izkrivilo jasne dokaze, napačno uporabilo pravo ter kršilo obveznost obrazložitve in pravico do zaslišanja.
      Drugi pritožbeni razlog: Splošno sodišče ni odločilo glede tretjega tožbenega razloga in ni uporabilo svoje neomejene sodne pristojnosti, kot se zatrjuje v petem tožbenem razlogu. Splošno sodišče je v zvezi s tem kršilo zahtevo varstva zakonitosti, kot je določena v členu 19(1) PEU, in kršilo člen 268 PDEU.
      Tretji pritožbeni razlog: Splošno sodišče je kršilo člene 35, 36, 64 in 65 Poslovnika Splošnega sodišča. Splošno sodišče je v zvezi s tem kršilo načelo kontradiktornosti; dopisa z dne 25. septembra 2017 ni predložilo FRA, pri čemer pritožnika ni obvestilo glede te predložitve; ni izvedlo dokazov, priloženih v odgovoru, pri čemer je kršilo dokazna pravila; napačno je zavrnilo poročilo OLAF v združenih zadevah OF/2014/0192 in OF/2015/0167; kršilo je pravico do zaslišanja, pravico do poštenega sojenja in člen 52 Listine EU o temeljnih pravicah.
      Četrti pritožbeni razlog: Splošno sodišče je kršilo pravico do obrambe in načelo učinkovitega sodnega varstva iz člena 47 Listine ter navedlo pomanjkljivo obrazložitev.
      Peti pritožbeni razlog: Splošno sodišče je kršilo člena 134 in 135 Poslovnika, ki se nanašata na stroške. V zvezi s tem Splošno sodišče ni navedlo obrazložitve.


title: Zadeva T-333/17: Sodba Splošnega sodišča z dne 24. oktobra 2019 – Austrian Power Grid in Vorarlberger Übertragungsnetz/ACER (Energija – Sklep pritožbenega odbora ACER – Določitev območij določanja zmogljivosti – Ničnostna tožba – Pravni interes – Delna nedopustnost – Uredba (EU) 2015/1222 – Pristojnost, ki jo ima ACER)

text:
               23.12.2019

               SL

               Uradni list Evropske unije

               C 432/36

      Sodba Splošnega sodišča z dne 24. oktobra 2019 – Austrian Power Grid in Vorarlberger Übertragungsnetz/ACER
      (Zadeva T-333/17) (1)

      (Energija - Sklep pritožbenega odbora ACER - Določitev območij določanja zmogljivosti - Ničnostna tožba - Pravni interes - Delna nedopustnost - Uredba (EU) 2015/1222 - Pristojnost, ki jo ima ACER)
      (2019/C 432/40)
      Jezik postopka: angleščina

         Stranke

         Tožeči stranki: Austrian Power Grid AG (Dunaj, Avstrija) in Vorarlberger Übertragungsnetz GmbH (Bregenz, Avstrija) (zastopnika: H. Kristoferitsch in S. Huber, odvetnika)

         Tožena stranka: Agencija Evropske unije za sodelovanje energetskih regulatorjev (zastopnika: P. Martinet in E. Tremmel, agenta)

         Intervenientka v podporo tožečih strank: Verbund AG (Dunaj, Avstrija) (zastopnik: S. Polster, odvetnik)

         Intervenienti v podporo tožene stranke: Češka republika (zastopniki: M. Smolek, J. Vláčil in T. Müller, agenti), Republika Poljska (zastopnik: B. Majczyna, agent), Polskie Sieci Elektroenergetyczne S.A. (Konstancin-Jeziorna, Poljska) (zastopnik: M. Szambelańczyk, odvetnik)

         Predmet

      Predlog na podlagi člena 263 PDEU za razglasitev ničnosti Sklepa A-001-2017 (prečiščeno besedilo) pritožbenega odbora ACER z dne 17. marca 2017 o zavrnitvi pritožb zoper Sklep ACER št. 6/2016 o določitvi območij določanja zmogljivosti.

         Izrek

                  1.

                  Sklep A-001-2017 (prečiščeno besedilo) pritožbenega odbora Agencije Evropske unije za sodelovanje energetskih regulatorjev (ACER) z dne 17. marca 2017 o zavrnitvi pritožb zoper Sklep ACER št. 6/2016 o določitvi območij določanja zmogljivosti se razglasi za ničen v delu, v katerem sta z njim zavrnjeni pritožbi družbe Austrian Power Grid AG in družbe Vorarlberger Übertragungsnetz GmbH.

                  2.

                  Tožba se v preostalem zavrne.

                  3.

                  ACER nosi svoje stroške in četrtino stroškov, ki sta jih priglasili družbi Austrian Power Grid in Vorarlberger Übertragungsnetz.

                  4.

                  Družbi Austrian Power Grid in Vorarlberger Übertragungsnetz nosita tri četrtine svojih stroškov.

                  5.

                  Češka republika, Republika Poljska, Verbund AG in Polskie Sieci Elektroenergetyczne S.A. nosijo vsak svoje stroške.

         (1)  UL C 249, 31.7.2017.


title: Zadeva C-622/19 P: Pritožba, ki jo je Luz Saúde, SA vložila 21. avgusta 2019 zoper sodbo Splošnega sodišča (osmi senat) z dne 13. junija 2019 v zadevi T-357/18, Luz Saúde/EUIPO – Clínica La Luz

text:
               23.12.2019

               SL

               Uradni list Evropske unije

               C 432/20

      Pritožba, ki jo je Luz Saúde, SA vložila 21. avgusta 2019 zoper sodbo Splošnega sodišča (osmi senat) z dne 13. junija 2019 v zadevi T-357/18, Luz Saúde/EUIPO – Clínica La Luz
      (Zadeva C-622/19 P)
      (2019/C 432/25)
      Jezik postopka: portugalščina

         Stranke

         Pritožnica: Luz Saúde, SA (zastopniki: G. Gentil Anastácio, P. Guerra e Andrade, G. Moreira Rato in M. Stock da Cunha, advogados)

         Drugi stranki v postopku: Urad Evropske unije za intelektualno lastnino, Clínica La Luz
      Sodišče (senat za dopustitev pritožb) je s sklepom z dne 5. novembra 2019 odločilo, da pritožba ni dopustna in da Luz Saúde, SA nosi svoje stroške.


title: Zadeva T-383/19 R: Sklep predsednika Splošnega sodišča z dne 23. oktobra 2019 – Walker in drugi/Parlament in Svet (Začasna odredba – Področje svobode, varnosti in pravice – Uredba (EU) 2018/1806 – Izguba državljanstva Unije – Predlog za izdajo začasnih ukrepov – Očitna nedopustnost tožbe o glavni stvari – Nedopustnost)

text:
               23.12.2019

               SL

               Uradni list Evropske unije

               C 432/58

      Sklep predsednika Splošnega sodišča z dne 23. oktobra 2019 – Walker in drugi/Parlament in Svet
      (Zadeva T-383/19 R)
      (Začasna odredba - Področje svobode, varnosti in pravice - Uredba (EU) 2018/1806 - Izguba državljanstva Unije - Predlog za izdajo začasnih ukrepov - Očitna nedopustnost tožbe o glavni stvari - Nedopustnost)
      (2019/C 432/70)
      Jezik postopka: francoščina

         Stranke

         Tožeče stranke: Hilary Elizabeth Walker (Cadiz, Španija), Jennifer Ann Cording (Valdagno, Italija), Douglas Edward Watson (Beaumont-du-Périgord, Francija), Christopher David Randolph (Ballinlassa Belcarra Castlebar, Irska), Michael Charles Strawson (Serralongue, Francija) (zastopnik: J. Fouchet, odvetnik)

         Toženi stranki: Evropski parlament (zastopnika: D. Warin in R. van de Westelaken, agenta) in Svet Evropske unije (zastopniki: S. Cholakova, R. Meyer in M. Bauer, agenti)

         Predmet

      Predlog na podlagi členov 278 in 279 PDEU za odložitev izvršitve Uredba (EU) 2019/592 Evropskega parlamenta in Sveta z dne 10. aprila 2019 o spremembi Uredbe (EU) 2018/1806 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so izvzeti iz te obveznosti, glede izstopa Združenega kraljestva iz Unije (UL 2019, L 103 I, str.1) in za sprejetje nekaterih začasnih ukrepov.

         Izrek

                  1.

                  Predlog za izdajo začasne odredbe se zavrne.

                  2.

                  Odločitev o stroških se pridrži.


title: Zadeva T-335/17: Sodba Splošnega sodišča z dne 10. oktobra 2019 – Help - Hilfe zur Selbsthilfe/Komisija (Arbitražna klavzula – Program prehranske varnosti za kmetijska gospodinjstva v Zimbabveju, ki so posebej prizadeta zaradi nezanesljive preskrbe s hrano (ECHO/ZWE/BUD/2009/02002) – Drugačna opredelitev tožbe – Revizijska poročila – Revizijsko poročilo Računskega sodišča – Poročilo OLAF – Vračilo plačanih zneskov – Sorazmernost – Legitimno pričakovanje)

text:
               23.12.2019

               SL

               Uradni list Evropske unije

               C 432/37

      Sodba Splošnega sodišča z dne 10. oktobra 2019 – Help - Hilfe zur Selbsthilfe/Komisija
      (Zadeva T-335/17) (1)

      (Arbitražna klavzula - Program prehranske varnosti za kmetijska gospodinjstva v Zimbabveju, ki so posebej prizadeta zaradi nezanesljive preskrbe s hrano (ECHO/ZWE/BUD/2009/02002) - Drugačna opredelitev tožbe - Revizijska poročila - Revizijsko poročilo Računskega sodišča - Poročilo OLAF - Vračilo plačanih zneskov - Sorazmernost - Legitimno pričakovanje)
      (2019/C 432/41)
      Jezik postopka: nemščina

         Stranki

         Tožeča stranka: Help - Hilfe zur Selbsthilfe eV (Bonn, Nemčija) (zastopniki: sprva V. Jungkind in P. Cramer, nato V. Jungkind in F. Geber, avocats)

         Tožena stranka: Evropska komisija (zastopniki: A. Aresu, K. Blanck in A. Katsimerou, agenti)

         Predmet

      Prvič, s predlogom na podlagi člena 263 PDEU se predlaga razglasitev ničnosti Odločbe Komisije Ares(2017) 1515573 z dne 21. marca 2017, s katero se zahteva vračilo dela zneska subvencije, dodeljene za projekt pomoči ECHO/ZWE/BUD/2009/02002, in zahtevek za plačilo, ki temelji na navedeni odločbi ter, drugič, s predlogom na podlagi člena 272 PDEU se predlaga, naj Komisija vrne znesek 643. 627,72 EUR, ki ga je tožeča stranka plačala Komisiji v skladu z odločbo z dne 21. marca 2017 ter zahtevki za plačilo z dne 7. aprila in 5. septembra 2017.

         Izrek

                  1.

                  Tožba se zavrne.

                  2.

                  Družbi Help – Hilfe zur Selbsthilfe eV se naloži plačilo stroškov.

         (1)  UL C 239, 24.7.2017.


title: Zadeva C-675/19 SA: Predlog za dovolitev rubeža, vložen 9. septembra 2019 – Ntinos Ramon/Evropska komisija

text:
               23.12.2019

               SL

               Uradni list Evropske unije

               C 432/21

      Predlog za dovolitev rubeža, vložen 9. septembra 2019 – Ntinos Ramon/Evropska komisija
      (Zadeva C-675/19 SA)
      (2019/C 432/26)
      Jezik postopka: grščina

         Stranki

         Predlagatelj: Ntinos Ramon (zastopnik: Achilleas Dimitriadis e Charalampos Pogiatzis, avvocati)

         Nasprotna stranka: Evropska komisija

         Razlogi in bistvene trditve

      Predlagatelj Sodišču predlaga, naj:

                  Α.

                  odredi odvzem imunitete Evropski komisiji v smislu člena 1 Protokola št. 7 (1) o privilegijih in imunitetah Evropske unije in dovoli vročitev in izvršitev:

                              1)

                              vmesnega sklepa o rubežu pri tretji osebi (Garnishee Order Nisi) z dne 26. junija 2019, ki ga je izdalo Eparchiako Dikastirio Ammochostou (okrožno sodišče v Famagusti, Ciper),

                              2)

                              vseh ukrepov, ki jih je odredilo to sodišče,

                              3)

                              vseh drugih povezanih ukrepov.

                  Β.

                  odredi kateri koli ukrep ali pravno sredstvo, ki ga Sodišče v obravnavani zadevi šteje za pravičnega in nepristranskega.

                  C.

                  nasprotni stranki naloži plačilo stroškov, vključno z DDV.

         (1)  UL 2016 C 202.


title: Zadeva T-601/17: Sodba Splošnega sodišča z dne 24. oktobra 2019 – Rubik’s Brand/EUIPO – Simba Toys (Oblika kocke z mrežasto strukturo ploskev) (Znamka Evropske unije – Postopek za ugotovitev ničnosti – Tridimenzionalna znamka Evropske unije – Oblika kocke z mrežasto strukturo ploskev – Absolutni razlog za zavrnitev – Člen 7(1)(e)(ii) Uredbe št. 40/94 (postal člen 7(1)(e)(ii) Uredbe št. 2017/1001) – Znak, ki je sestavljen izključno iz oblike proizvoda, ki je nujna za dosego tehničnega učinka – Člen 76(1) Uredbe (ES) št. 207/2009 (postal člen 95(1) Uredbe št. 2017/1001) – Člen 75(1), drugi stavek, Uredbe št. 207/2009 (postal člen 94(1), drugi stavek, Uredbe 2017/1001) – Člen 65(6) Uredbe št. 207/2009 (postal člen 72(6) Uredbe 2017/1001))

text:
               23.12.2019

               SL

               Uradni list Evropske unije

               C 432/37

      Sodba Splošnega sodišča z dne 24. oktobra 2019 – Rubik’s Brand/EUIPO – Simba Toys (Oblika kocke z mrežasto strukturo ploskev)
      (Zadeva T-601/17) (1)

      (Znamka Evropske unije - Postopek za ugotovitev ničnosti - Tridimenzionalna znamka Evropske unije - Oblika kocke z mrežasto strukturo ploskev - Absolutni razlog za zavrnitev - Člen 7(1)(e)(ii) Uredbe št. 40/94 (postal člen 7(1)(e)(ii) Uredbe št. 2017/1001) - Znak, ki je sestavljen izključno iz oblike proizvoda, ki je nujna za dosego tehničnega učinka - Člen 76(1) Uredbe (ES) št. 207/2009 (postal člen 95(1) Uredbe št. 2017/1001) - Člen 75(1), drugi stavek, Uredbe št. 207/2009 (postal člen 94(1), drugi stavek, Uredbe 2017/1001) - Člen 65(6) Uredbe št. 207/2009 (postal člen 72(6) Uredbe 2017/1001))
      (2019/C 432/42)
      Jezik postopka: angleščina

         Stranke

         Tožeča stranka: Rubik’s Brand Ltd (London, Združeno kraljestvo) (zastopnika: K. Szamosi in M. Borbás, odvetnika)

         Tožena stranka: Urad Evropske unije za intelektualno lastnino (zastopnik: A. Folliard-Monguiral, agent)

         Druga stranka pred odborom za pritožbe, intervenientka v postopku pred Splošnim sodiščem: Simba Toys GmbH & Co. KG (Fürth, Nemčija) (zastopnik: O. Ruhl, odvetnik)

         Predmet

      Tožba zoper odločbo prvega odbora za pritožbe pri EUIPO z dne 19. junija 2017 (zadeva R 452/2017-1) v zvezi s postopkom za ugotovitev ničnosti med družbama Simba Toys in Rubik’s Brand.

         Izrek

                  1.

                  Tožba se zavrne.

                  2.

                  Družbi Rubik’s Brand Ltd se naloži plačilo stroškov.

         (1)  UL C 374, 6.11.2017.


title: Zadeva C-677/19: Predlog za sprejetje predhodne odločbe, ki ga je vložilo Tribunalul Vâlcea (Romunija) 11. septembra 2019 – SC Valoris SRL/Direcția Generală Regională a Finanțelor Publice Craiova – Administrația Județeană a Finanțelor Publice Vâlcea, Administrația Fondului pentru Mediu

text:
               23.12.2019

               SL

               Uradni list Evropske unije

               C 432/21

      Predlog za sprejetje predhodne odločbe, ki ga je vložilo Tribunalul Vâlcea (Romunija) 11. septembra 2019 – SC Valoris SRL/Direcția Generală Regională a Finanțelor Publice Craiova – Administrația Județeană a Finanțelor Publice Vâlcea, Administrația Fondului pentru Mediu
      (Zadeva C-677/19)
      (2019/C 432/27)
      Jezik postopka: romunščina

         Predložitveno sodišče

      Tribunalul Vâlcea

         Stranke v postopku v glavni stvari

         Tožeča stranka: SC Valoris SRL

         Toženi stranki: Direcția Generală Regională a Finanțelor Publice Craiova – Administrația Județeană a Finanțelor Publice Vâlcea, Administrația Fondului pentru Mediu

         Vprašanje za predhodno odločanje

      Ali je treba načela lojalnega sodelovanja, enakovrednosti in učinkovitosti razlagati tako, da nasprotujejo nacionalni zakonodaji, kakršna je člen 1(2) Ordonanța de urgență a Guvernului nr. 52/2017 (izredna uredba vlade št. 52/2017), ki določa prekluzivni rok približno enega leta za vložitev zahtevka za vračilo nekaterih dajatev, pobranih v nasprotju s pravom Unije, medtem ko nacionalna zakonodaja takega roka ne določa za uresničevanje pravice do vračila zneskov, pobranih v nasprotju z nacionalnimi predpisi?


title: Zadeva T-688/19: Tožba, vložena 8. oktobra 2019 – VeriGraft/EASME

text:
               23.12.2019

               SL

               Uradni list Evropske unije

               C 432/59

      Tožba, vložena 8. oktobra 2019 – VeriGraft/EASME
      (Zadeva T-688/19)
      (2019/C 432/71)
      Jezik postopka: angleščina

         Stranki

         Tožeča stranka: VeriGraft AB (Göteborg, Švedska) (zastopnika: P. Hansson in A. Johansson, lawyers)

         Tožena stranka: Executive Agency for Small and Medium-sized Enterprises (EASME)

         Predlogi

      Tožeča stranka Splošnemu sodišču predlaga, naj:

                  —

                  odpoved subvencijske pogodbe (subvencijska pogodba št. 778620 P-TEV) s strani agencije EASME razglasi za nično; in

                  —

                  agenciji EASME naloži plačilo stroškov.

         Tožbeni razlogi in bistvene trditve

      Tožeča stranka v utemeljitev tožbe navaja dva tožbena razloga.

                  1.

                  Prvi tožbeni razlog, s katerim se zatrjuje, da navedenega razloga za odpoved ni mogoče uporabiti, in da je zato odpoved agencije EASME neveljavna:

                              —

                              agencija EASME je odločitev o odpovedi subvencijske pogodbe oprla zgolj na določbo, v skladu s katero se subvencijska pogodba lahko odpove, če „se ugotovi, da je upravičenec ali fizična oseba, ki jo zastopa ali sprejema odločitve v njenem imenu in za njen račun, storil poklicno napako, ki se lahko dokaže na kakršen koli način“.

                              —

                              ker ni bilo ugotovljeno, da je upravičenec, torej družba VERIGRAFT, ali katerakoli oseba, ki to družbo zastopa ali sprejema odločitve v njenem imenu in za njen račun, storila poklicno napako, tega razloga ni mogoče uporabiti, zaradi česar je odpoved torej nična.

                  2.

                  Drugi tožbeni razlog, s katerim se zatrjuje, da se z odpovedjo subvencijske pogodbe krši načelo sorazmernosti:

                              —

                              z odpovedjo subvencijske pogodbe se krši tudi načelo sorazmernosti, ker ta odpoved ni primeren ukrep za dosego cilja, kateremu se sledi, pri čemer tega cilja ni bilo treba doseči in pri čemer za dosego tega cilja zadevna odpoved pomeni očitno preveliko breme za družbo VERIGRAFT.


title: Zadeva T-778/17: Sodba Splošnega sodišča z dne 24. oktobra 2019 – Autostrada Wielkopolska/Komisija (Državne pomoči – Koncesija za cestninsko avtocesto – Zakon, ki določa oprostitev plačila cestnine za nekatera vozila – Nadomestilo, ki ga država članica dodeli koncesionarju zaradi izgube prejemkov – Virtualna cestnina – Sklep, s katerim je bila pomoč razglašena za nezdružljivo z notranjim trgom in s katerim je bilo naloženo vračilo te pomoči – Procesne pravice zainteresiranih strank – Obveznost Komisije, da je posebno pazljiva – Pojem državne pomoči – Prednost – Izboljšanje pričakovanega finančnega položaja koncesionarja – Merilo zasebnega udeleženca v tržnem gospodarstvu – Člen 107(3)(a) PDEU – Regionalna državna pomoč)

text:
               23.12.2019

               SL

               Uradni list Evropske unije

               C 432/38

      Sodba Splošnega sodišča z dne 24. oktobra 2019 – Autostrada Wielkopolska/Komisija
      (Zadeva T-778/17) (1)

      (Državne pomoči - Koncesija za cestninsko avtocesto - Zakon, ki določa oprostitev plačila cestnine za nekatera vozila - Nadomestilo, ki ga država članica dodeli koncesionarju zaradi izgube prejemkov - Virtualna cestnina - Sklep, s katerim je bila pomoč razglašena za nezdružljivo z notranjim trgom in s katerim je bilo naloženo vračilo te pomoči - Procesne pravice zainteresiranih strank - Obveznost Komisije, da je posebno pazljiva - Pojem državne pomoči - Prednost - Izboljšanje pričakovanega finančnega položaja koncesionarja - Merilo zasebnega udeleženca v tržnem gospodarstvu - Člen 107(3)(a) PDEU - Regionalna državna pomoč)
      (2019/C 432/43)
      Jezik postopka: angleščina

         Stranke

         Tožeča stranka: Autostrada Wielkopolska S.A. (Poznań, Poljska) (zastopniki: O. Geiss, D. Tayar in T. Siakka, odvetniki)

         Tožena stranka: Evropska komisija (zastopniki: L. Armati, K. Herrmann in S. Noë, agenti)

         Intervenientka v podporo tožene stranke: Republika Poljska (zastopnika: B. Majczyna in M. Rzotkiewicz, agenta)

         Predmet

      Predlog na podlagi člena 263 PDEU za razglasitev ničnosti Sklepa Komisije (EU) 2018/556 z dne 25. avgusta 2017 o državni pomoči SA.35356 (2013/C) (ex 2013/NN, ex 2012/N) ki jo je Poljska dodelila podjetju Autostrada Wielkopolska (UL 2018, L 92, str. 19).

         Izrek

                  1.

                  Tožba se zavrne.

                  2.

                  Družba Autostrada Wielkopolska S.A. nosi svoje stroške in stroške Evropske komisije.

                  3.

                  Republika Poljska nosi svoje stroške.

         (1)  UL C 32, 29.1.2018.


title: Zadeva C-213/18: Sodba Sodišča (prvi senat) z dne 7. novembra 2019 (predlog za sprejetje predhodne odločbe Tribunale ordinario di Roma – Italija) – Adriano Guaitoli in drugi/easyJet Airline Co. Ltd (Predhodno odločanje – Pravosodno sodelovanje v civilnih zadevah – Pristojnost in priznavanje ter izvrševanje sodnih odločb v civilnih in gospodarskih zadevah – Uredba (EU) št. 1215/2012 – Člen 7(1)(a) – Sodišče, pristojno v zadevah v zvezi s pogodbenimi razmerji – Skupna pravila glede odškodnine in pomoči potnikom v primerih zavrnitve vkrcanja, odpovedi ali velike zamude letov – Uredba (ES) št. 261/2004 – Členi 5, 7, 9 in 12 – Montrealska konvencija – Pristojnost – Člena 19 in 33 – Odškodninski zahtevek in zahtevek za povračilo škode, ki je nastala zaradi odpovedi in zamude letov)

text:
               23.12.2019

               SL

               Uradni list Evropske unije

               C 432/8

      Sodba Sodišča (prvi senat) z dne 7. novembra 2019 (predlog za sprejetje predhodne odločbe Tribunale ordinario di Roma – Italija) – Adriano Guaitoli in drugi/easyJet Airline Co. Ltd
      (Zadeva C-213/18) (1)

      (Predhodno odločanje - Pravosodno sodelovanje v civilnih zadevah - Pristojnost in priznavanje ter izvrševanje sodnih odločb v civilnih in gospodarskih zadevah - Uredba (EU) št. 1215/2012 - Člen 7(1)(a) - Sodišče, pristojno v zadevah v zvezi s pogodbenimi razmerji - Skupna pravila glede odškodnine in pomoči potnikom v primerih zavrnitve vkrcanja, odpovedi ali velike zamude letov - Uredba (ES) št. 261/2004 - Členi 5, 7, 9 in 12 - Montrealska konvencija - Pristojnost - Člena 19 in 33 - Odškodninski zahtevek in zahtevek za povračilo škode, ki je nastala zaradi odpovedi in zamude letov)
      (2019/C 432/08)
      Jezik postopka: italijanščina

         Predložitveno sodišče

      Tribunale ordinario di Roma

         Stranke v postopku v glavni stvari

         Tožeče stranke: Adriano Guaitoli, Concepción Casan Rodriguez, Alessandro Celano Tomassoni, Antonia Cirilli, Lucia Cortini, Mario Giuli, Patrizia Padroni

         Tožena stranka: easyJet Airline Co. Ltd

         Izrek

                  1.

                  Člen 7, točka 1, člen 67 in člen 71(1) Uredbe (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah, ter člen 33 Konvencije o poenotenju nekaterih pravil za mednarodni letalski prevoz, ki je bila sklenjena 28. maja 1999 v Montrealu in ki je bila v imenu Evropske skupnosti odobrena s Sklepom Sveta 2001/539/ES z dne 5. aprila 2001, je treba razlagati tako, da mora sodišče države članice, pri katerem je vložena tožba, s katero se želi doseči plačilo pavšalnih in poenotenih zahtevkov, določenih z Uredbo (EU) št. 261/2004 Evropskega parlamenta in Sveta z dne 11. februarja 2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91, ter povračilo dodatne škode, ki spada na področje uporabe te konvencije, svojo pristojnost za prvi del tožbenega zahtevka presojati glede na člen 7, točka 1, Uredbe št. 1215/2012, drugi del pa glede na člen 33 navedene konvencije.

                  2.

                  Člen 33(1) Konvencije o poenotenju nekaterih pravil za mednarodni letalski prevoz, sklenjene 28. maja 1999 v Montrealu, je treba razlagati tako, da ta člen pri tožbah za povrnitev škode, ki spada na področje uporabe te konvencije, ne ureja le delitve sodne pristojnosti med državami članicami, ki so njene pogodbenice, temveč tudi delitev krajevne pristojnosti med sodišči vsake od teh držav.

         (1)  UL C 240, 9.7.2018.